cyanic-selkie/wikianc huggingface dataset:
হৈসল সাহিত্য
সাধারণ বিবরণ
খ্রিস্টীয় দ্বাদশ শতাব্দী থেকে কৃষ্ণা নদীর দক্ষিণে দাক্ষিণাত্য অঞ্চলে গুরুত্বপূর্ণ সামাজিক-রাজনৈতিক পরিবর্তনের সূচনা ঘটে। এই যুগেই মালেনাড়ু অঞ্চলের (অধুনা কর্ণাটক রাজ্যের পার্বত্য অঞ্চল) স্থানীয় কন্নড়িগ হৈসল রাজবংশ রাজনৈতিক ক্ষমতায় আরোহণ করেছিল।   জানা যায় যে, খ্রিস্টীয় দশম শতাব্দীর মধ্যভাগ থেকেই গোষ্ঠীপতি হিসেবে হৈসলদের অস্তিত্ব ছিল। সেই সময় এরা ছিল কল্যাণীর পশ্চিম চালুক্য রাজবংশের অধস্তন সামন্ত শাসক। ১১১৬ খ্রিস্টাব্দে হৈসল রাজা বিষ্ণুবর্ধন তঞ্জাবুরের চোলদের পরাজিত করে গঙ্গবাদি (অধুনা দক্ষিণ কর্ণাটকের অংশবিশেষ) অধিকার করেন। এইভাবেই এই অঞ্চল পুনরায় স্থানীয় রাজবংশের শাসনাধীনে আসে। পরবর্তী দশকগুলিতে চালুক্য ক্ষমতা হ্রাসপ্রাপ্ত হলে হৈসলরা স্বাধীনতা ঘোষণা করে এবং দক্ষিণ ভারতের সর্বাপেক্ষা শক্তিধর শাসক পরিবারগুলির অন্যতম হয়ে ওঠে।  এর ফলে হৈসল সাম্রাজ্যে স্থানীয় ভাষা কন্নড়ে সাহিত্য রচনা গতি পায়। এই সাহিত্যকে সাধারণ ভাবে নিম্নোক্ত ক্রমে বিন্যস্ত করা যায়: জৈন সাহিত্যের বিষয়বস্তু-প্রধান রচনা, বিপরীতে বচন কাব্যসাহিত্যের সঙ্গে যুক্ত ছিলেন না এমন বীরশৈব লেখকদের রচনা, শৈব সাহিত্যে উত্থাপিত অভিযোগ খণ্ডনকারী জৈন লেখকদের রচনা, আদি ব্রাহ্মণ্যবাদী সাহিত্য (বৈষ্ণব),  কন্নড়-ভাষী অঞ্চলে ভক্তি আন্দোলনের জন্মকালীন সাহিত্য, ধর্মনিরপেক্ষ সাহিত্য, এবং স্থানীয় ছন্দে (‘রাগালে’, ‘সাঙ্গত্য’ ও ‘শতপদী’) প্রথম কাব্য।
পূর্ববর্তী শতাব্দীগুলিতে জৈন লেখকেরা তীর্থংকর, রাজপুত্র ও জৈনধর্মের বিশিষ্ট ব্যক্তিদের সম্পর্কে গ্রন্থ রচনা করেছিলেন। হিন্দু মহাকাব্য রামায়ণ ও ভাগবতের জৈন পাঠান্তরও রচিত হয়েছিল। কন্নড় সাহিত্য বিশারদ আর. নরসিংহাচার্যের মতে, কন্নড় সাহিত্যের ‘অগস্টান যুগে’ অন্যান্য সকল দ্রাবিড় ভাষার তুলনায় কন্নড়েই জৈন লেখকেরা অধিক সংখ্যায় গ্রন্থ রচনা করেছিলেন, যে সকল গ্রন্থের মধ্যে প্রাচীনতম জ্ঞাত গ্রন্থগুলি রচিত হয়েছিল খ্রিস্টীয় দ্বাদশ শতাব্দীতে। হিন্দু দেবতা শিবের ভক্ত বীরশৈব লেখকেরা শৈবধর্ম-সংক্রান্ত ব্যাখ্যায় আরাধ্য দেবতার ২৫টি রূপের কথা লেখেন। বৈষ্ণব লেখকেরা হিন্দু মহাকাব্য রামায়ণ, মহাভারত ও ভাগবত অবলম্বনে গ্রন্থ রচনা করেন। কন্নড় সাহিত্যে ‘চম্পু’ শৈলীতে কাব্য রচনার জৈন প্রথাটিকে ভেঙে হরিহর ‘রাগালে’ ছন্দে রচনা করেন শিব-গণদ-রাগালেগালু (১১৬০ খ্রিস্টাব্দ) কাব্যটি। হরিহরের ভ্রাতুষ্পুত্র রাঘবাঙ্ক পৌরাণিক রাজা হরিশ্চন্দ্রের কাহিনির একটি স্বতন্ত্র পাঠ হরিশ্চন্দ্র কাব্য (১২০০ খ্রিস্টাব্দ) গ্রন্থে লিপিবদ্ধ করেন। এই কাব্যেই ‘শতপদী’ প্রথা প্রতিষ্ঠা লাভ করে। সিসুময়ন স্বরচিত অঞ্জনাচরিত ও ত্রিপুরদহন (১২৩৫ খ্রিস্টাব্দ) কাব্যে প্রচলন ঘটান ‘সাঙ্গত্য’ ছন্দটির। যদিও কোনও কোনও লেখক তখনও ‘চম্পু’ (রামচন্দ্র চরিতপুরাণ), ‘শতক’ (১০০ শ্লোকের রচনা, পম্প শতক),  ‘অষ্টক’ (আট চরণের শ্লোক-বিশিষ্ট রচনা, মুডিগে অষ্টক) প্রভৃতি সংস্কৃতানুগ ধারাগুলিতে সাহিত্য রচনা অব্যাহত রেখেছিলেন।
কন্নড়-ভাষী অঞ্চলে হরিদাস আন্দোলনের সূচনার সঠিক সময়টি বিতর্কিত। বিশিষ্ট হরিকথা গবেষক বেলুর কেশবদাস কর্ণাটক ভক্তিবিজয় গ্রন্থে দাবি করেছেন যে, এই আন্দোলন খ্রিস্টীয় নবম শতাব্দীতে তুরবেকেরের (অধুনা তুমকুর জেলায় অবস্থিত) সন্ত অচলানন্দ দাসের দ্বারা অনুপ্রাণিত হয়েছিল। যদিও অচলানন্দ দাসের রচনায় ব্যবহৃত ভাষা অথবা ‘অচলানন্দ বিট্ঠল’ ভণিতায় রচিত কোনও রচনায় ত্রয়োদশ শতাব্দীর দার্শনিক মধ্বের নামোল্লেখের আবিষ্কার এই নবম শতাব্দীর তত্ত্বটি সমর্থন করে না। মধ্বের প্রথম শিষ্যদের অন্যতম নরহরিতীর্থকেই (১২৮১ খ্রিস্টাব্দ) তাই প্রথম কন্নড় ভাষায় বৈষ্ণব সাহিত্যরচনাকারী হরিদাস মনে করা হয়। সাহিত্যে ধর্মনিরপেক্ষ বিষয়বস্তুও জনপ্রিয়তা লাভ করেছিল। এগুলির মধ্যে ছিল কবিতা-সংক্রান্ত সন্দর্ভ (শৃঙ্গাররত্নাকর), প্রাকৃতিক বিজ্ঞান-সংক্রান্ত রচনা (রত্তসূত্র), গণিত (ব্যবহারগণিত), কথাসাহিত্য (লীলাবতী), ব্যাকরণ (শব্দমণিদর্পণ), ছন্দবিজ্ঞান (উদয়াদিত্যালংকার) ও অন্যান্য রচনা।
কয়েকটি বিশিষ্ট সাহিত্যিক পরিবার কন্নড় সাহিত্যে বিশেষ অবদান রেখেছিল। একটি জৈন পরিবারে বেশ কয়েকজন লেখকের জন্ম হয়েছিল: বিশিষ্ট সাহিত্য-সংকলক মল্লিকার্জুন (১২৪৫ খ্রিস্টাব্দ), মল্লিকার্জুনের শ্যালক তথা রাজা দ্বিতীয় বীর বল্লালের সভাকবি জন্ন (১২০৯ খ্রিস্টাব্দ), মল্লিকার্জুনের পুত্র কেশিরাজ (১২৬০ খ্রিস্টাব্দ, ঐতিহাসিক সাহিত্যিক সংস্কৃতির বিশেষজ্ঞ ডি. আর. নাগরাজের মতে ইনি ছিলেন কন্নড় ব্যাকরণের শেষ্ঠ তাত্ত্বিক) এবং কেশিরাজের মাতামহ তথা রাজা প্রথম নরসিংহের সভাসদ সুমনোবন। একই শৈব পরিবারের দুই সদস্য হরিহর (১১৬০ খ্রিস্টাব্দ) ও হরিহরের ভ্রাতুষ্পুত্র রাঘবাঙ্ক (১২০০ খ্রিস্টাব্দ) ছিলেন স্থানীয় ছন্দের নতুন ধারা সৃষ্টিকারী দুই কবি।
হৈসল শাসকেরা খুব দৃঢ়ভাবে কন্নড় ভাষার পৃষ্ঠপোষকতা করতেন। হৈসলদের অভিলেখগুলিতেও এই পৃষ্ঠপোষকতার প্রমাণ পাওয়া যায়। এই সব অভিলেখের অনেকগুলিই সাদামাটা গদ্যের বদলে অলংকারবহুল কাব্যিক ভাষায় লেখা এবং মার্জিনে ফুলের অলংকরণ দ্বারা শোভিত। হৈসল পৃষ্ঠপোষকতা ছাড়াও পশ্চিম দাক্ষিণাত্যের প্রতিবেশী রাজ্যগুলির রাজসভাতেও কন্নড় কবি ও লেখকেরা রাজানুকূল্য লাভ করতেন। পশ্চিম চালুক্য, দক্ষিণ কলচুরি, দেবগিরির সেউণ যাদব এবং কোলহাপুরের শিলাহার রাজবংশগুলি অভিলেখগুলিতে সাগ্রহে কন্নড় ভাষা ব্যবহার করত এবং কন্নড় সাহিত্যের উন্নতিতেও সহায়তা করতেন।
কন্নড় ও তেলুগু দ্বিভাষিক লেখকেরাও জনপ্রিয়তা অর্জন করেন। এর ফলে দুই ভাষার মধ্যে আদানপ্রদান শুরু হয়। এই ধারা এখনও অব্যাহত আছে। কন্নড় ভাষায় রচিত বীরশৈব শাস্ত্র এই যুগেই তেলুগু ভাষায় অনূদিত বা অভিযোজিত হয়। সমাজ সংস্কারক বসবের ভক্ত পলকুরিকি সোমনাথ (১১৯৫ খ্রিস্টাব্দ) ছিলেন এই দ্বিভাষিক কবিদের মধ্যে সর্বাপেক্ষা সুপরিচিত। চোল গোষ্ঠীপতি নন্নেচোড (আনুমানিক ১১৫০ খ্রিস্টাব্দ) নিজের তেলুগু রচনায় অনেক কন্নড় শব্দ ব্যবহার করেছিলেন। হৈসল সাম্রাজ্যের পতনের পর বিজয়নগর সাম্রাজ্যের শাসকগোষ্ঠীও উভয় ভাষার পৃষ্ঠপোষকতা করেন। ১৩৬৯ খ্রিস্টাব্দে পলকুরিকি সোমনাথের দ্বারা অনুপ্রাণিত হয়ে ভীম কবি তেলুগু বসবপুরাণ কন্নড় ভাষায় অনুবাদ করেন। রাজা দ্বিতীয় দেব রায় (আনুমানিক ১৪২৫ খ্রিস্টাব্দ) চামরসের বিখ্যাত রচনা প্রভুলিঙ্গলীলে তেলুগু ও তামিল ভাষায় অনুবাদ করান। সপ্তদশ শতাব্দীর মহীশূর রাজসভার অনেক বীরশৈব লেখক ছিলেন কন্নড়, তেলুগু ও সংস্কৃত ভাষায় সাহিত্য রচনাকারী বহুভাষিক লেখক। অন্যদিকে রাজসভার শ্রী বৈষ্ণব সম্প্রদায়-ভুক্ত লেখকেরা তেলুগু ও সংস্কৃত লেখকদের সঙ্গে প্রতিযোগিতায় অবতীর্ণ হতেন।
সমসাময়িক নথিপত্র থেকে এই যুগের বেশ কয়েকজন লেখকের কথা জানা যায়, যে লেখকদের রচনা বর্তমানে হারিয়ে গিয়েছে বলে ধরে নেওয়া হয়: মাঘনন্দী (সম্ভবত রাম কথে গ্রন্থের রচয়িতা ও ১২৩৫ খ্রিস্টাব্দে সাহিত্য রচনাকারী কমলভবের গুরু), শ্রুতকীর্তি (অগ্গলের গুরু এবং রাঘব পাণ্ডবীয় ও সম্ববত একটি জিন-স্তুতির রচয়িতা, ১১৭০ খ্রিস্টাব্দ), সম্ভ বর্মা (১১৪৫ খ্রিস্টাব্দে নাগরাজ কর্তৃক উল্লিখিত), বীর নন্দী (চন্দ্রপ্রভা কাব্যমালা, ১১৭৫ খ্রিস্টাব্দ), ধরণী পণ্ডিত (বিজ্জল রায় চরিত ও বরাঙ্গনা চরিত), অমৃত নন্দী (ধন্বন্তরী নিঘণ্টু), বিদ্যানাথ (প্রতাপরুদ্রীয়), গণেশ্বর (সাহিত্য সঞ্জীবন), বীরশৈব ভিক্ষুক হরভক্ত (বেদভাষ্য, ১৩০০ খ্রিস্টাব্দ) ও শিব কবি (বসব পুরাণ গ্রন্থের রচয়িতা, ১৩৩০ খ্রিস্টাব্দ)।
জৈন মহাকাব্য
দ্বাদশ শতাব্দীর গোড়ার দিকে হৈসলদের ক্ষমতায় আরোহণকালে এই রাজবংশের রাজারা সাম্রাজ্যবাদী উচ্চাকাঙ্ক্ষা পোষণ করতেন। রাজা বিষ্ণুবর্ধন সম্রাটের মর্যাদার সঙ্গে উপযুক্ত বৈদিক যজ্ঞ অনুষ্ঠান করতে এবং সামরিক ও স্থাপত্য কীর্তির মাধ্যমে নিজেদের অধিরাজ পশ্চিম চালুক্যদের ছাপিয়ে যেতে চাইতেন। এই কারণেই তিনি জৈনধর্ম ত্যাগ করে বৈষ্ণবধর্ম গ্রহণ করেন। প্রায় একই সময়ে বিশিষ্ট দার্শনিক রামানুজ চোলদের হাত থেকে রক্ষা পেতে হৈসল-শাসিত অঞ্চলে আশ্রয় গ্রহণ করেন এবং বৈষ্ণবধর্মের শাখাসম্প্রদায় শ্রী বৈষ্ণব মতবাদকে জনপ্রিয় করে তোলেন। অধুনা দক্ষিণ কর্ণাটক অঞ্চলে জৈনরা নিজেদের সাংস্কৃতিক আধিপত্য কিছুকাল বজায় রাখতে সক্ষম হলেও এই ধরনের সামাজিক পরিবর্তন পরবর্তীকালে জৈন সাহিত্য ধারার অবনতির কারণ হয়ে দাঁড়ায়। হৈসলদের ক্রমবর্ধমান রাজনৈতিক প্রভাবের প্রতি অনেক চারণকবি ও পণ্ডিত তাদের রাজসভায় উপস্থিত হয়েছিলেন। এই সব কবি ও পণ্ডিতেরাও পৃষ্ঠপোষক রাজাদের সম্পর্কে প্রশস্তিগাথা রচনা করেন।
জৈন পণ্ডিত ও মল্লিনাথ জিনালয়ের (অধুনা কর্ণাটকের বিজয়পুরে অবস্থিত ঊনবিংশ জৈন তীর্থংকর মল্লিনাথের সম্মানে নির্মিত মন্দির) প্রতিষ্ঠাতা নাগচন্দ্র জৈন সন্তের আত্মার বিবর্তনের বিবরণ মল্লিনাথপুরাণ (১১০৫ খ্রিস্টাব্দ) গ্রন্থে লিপিবদ্ধ করেন। কোনও কোনও ইতিহাসবিদের মতে, রাজা প্রথম বীর বল্লাল নাগচন্দ্রের পৃষ্ঠপোষকতা করেন। পরে তিনি হিন্দু মহাকাব্য রামায়ণের একটি জৈন পাঠান্তর রামচন্দ্র চরিতপুরাণ (বা পম্প রামায়ণ) রচনা করেন। প্রথাগত ‘চম্পু’ ছন্দে এবং বিমলসুরির পুরাণ চরিত ধারায় রচিত এই গ্রন্থটি শুধুমাত্র নাগচন্দ্রের শ্রেষ্ঠ কীর্তিই নয়, বরং কন্নড় ভাষায় প্রাপ্ত প্রথম মহাকাব্যও বটে। গ্রন্থটি ১৬টি অংশে বিভক্ত এবং এটির আখ্যানভাগ বাল্মীকি রচিত মূল মহাকাব্যের থেকে অনেকাংশে পৃথক। নাগচন্দ্র হিন্দু মহাকাব্যটির খলনায়ক রাজা রাবণকে এক ট্র্যাজিক নায়ক হিসেবে উপস্থাপিত করেছেন, যিনি মুহুর্তের দুর্বলতায় হিন্দু দেবতা রামের পত্নী সীতাকে অপহরণ করার পাপ করে ফেলেছিলেন। কিন্তু পরে তিনি রামের প্রতি সীতার ভক্তির দ্বারা শুদ্ধ হন। অপর একটি উল্লেখযোগ্য পার্থক্য হল নাগচন্দ্রের গ্রন্থে দেখা যায়, রামের বিশ্বস্ত ভ্রাতা লক্ষণ সর্বশেষ যুদ্ধে রাবণকে বধ করেছেন। এরপর ঘটনাচক্রে রাম ‘জৈন-দীক্ষা’ গ্রহণ করে দিগম্বর সন্ন্যাসী হন এবং নির্বাণ (পরম জ্ঞান) অর্জন করেন। গ্রন্থটিকে আদিকবি পম্প রচিত পম্প ভারত (হিন্দু মহাকাব্য মহাভারতের জৈন পাঠান্তর, ৯৪১ খ্রিস্টাব্দ) গ্রন্থের একটি পরিপূরক গ্রন্থ গণ্য করে বলে নাগচন্দ্রকে ‘অভিনব পম্প’ (‘নতুন পম্প’) অভিধা প্রদান করা হয়েছিল। একমাত্র কন্নড় ভাষাতেই রামায়ণ ও মহাভারতের ব্রাহ্মণ্যবাদী পাঠের পাশাপাশি জৈন পাঠান্তরের অস্তিত্ব আছে।
কন্নড় ভাষার প্রথম যুগের মহিলা কবিদের অন্যতম তথা নাগচন্দ্রের সমসাময়িক কান্তি (১১০৮ খ্রিস্টাব্দ) পরিচিত ছিলেন বুদ্ধিদীপ্ত ও হাস্যরসাত্মক সাহিত্য রচনার জন্য। তিনি নাগচন্দ্রের সঙ্গে বিতর্ক ও মুখে মুখে সমুচিত জবাব প্রদানের সভায় অবতীর্ণ হতেন। রাজা প্রথম বীর বল্লাল ও রাজা বিষ্ণুবর্ধনের রাজত্বকালে হৈসল সভাসদ রাজাদিত্য ছিলেন হয় পুবিনবগে বা রাইভাগের (অধুনা বেলগাঁও জেলা) আদি নিবাসী। তিনি সরল শ্লোকে পাটিগণিত ও গণিতের অন্যান্য বিষয় নিয়ে গ্রন্থ রচনা করেন। কন্নড় ভাষায় রচিত প্রাচীনতম তিনটি গণিত-সংক্রান্ত তিনি রচনা করেছিলেন: ব্যবহারগণিত, ক্ষেত্রগণিত ও লীলাবতী। চোল রাজকুমার উদয়াদিত্য ছন্দশাস্ত্র-সংক্রান্ত উদয়াদিত্যালংকার (১১৫০ খ্রিস্টাব্দ) গ্রন্থটি রচনা করেছিলেন। গ্রন্থটি দণ্ডীর সংস্কৃত কাব্যাদর্শ গ্রন্থ অবলম্বনে রচিত।
হরিহরের যুগ
কবি হরিহর (বা হরীশ্বর, ১১৬০ খ্রিস্টাব্দ) ছিলেন হাম্পির এক ‘করণিক’ (হিসাবরক্ষক) পরিবারের সন্তান। বচন কাব্যসাহিত্যের অংশ নন এমন প্রথম যুগের কবিদের অন্যতম ছিলেন তিনি। হরিহরকে হৈসল যুগের সর্বাপেক্ষা প্রভাবশালী কন্নড় কবিদের অন্যতমও মনে করা হয়। প্রথাবিরোধী কবি হরিহরকে বলা হয় ‘কবিদের কবি’ ও ‘জনগণের কবি’। হরিহরের প্রভাবে কন্নড় সাহিত্যের দিক পরিবর্তিত হয় এবং তিনিও পরবর্তী প্রজন্মের কবিদের অনুপ্রেরণা জোগাতে থাকেন। রাজা প্রথম নরসিংহের সভাকবি কেরেয় পদ্মরস হরিহরের প্রথম জীবনের সাহিত্য পাঠ করে মুগ্ধ হয়ে হরিহরের সঙ্গে রাজার আলাপ করিয়ে দেন এবং রাজাও হরিহরের পৃষ্ঠপোষকতা করেন। বিভিন্ন ছন্দে কাব্যরচনায় দক্ষ হরিহর কালিদাসের শৈলীতে গিরিজাকল্যাণ কাব্যটি রচনা করেন। ‘চম্পু’ ছন্দে রচিত এই কাব্যে ১০টি পর্বে শিব ও পার্বতীর বিবাহের ইতিবৃত্ত কথিত হয়েছে।  একটি জনশ্রুতি অনুযায়ী, হরিহর সাধারণ নশ্বর ব্যক্তিবর্গের প্রশস্তিগাথা রচনার এতটাই বিরোধী ছিলেন যে তিনি আশ্রিত রাঘবাঙ্ককে রাজা হরিশ্চন্দ্রের জীবনী অবলম্বনে হরিশ্চন্দ্র কাব্য (আনুমানিক ১২০০ খ্রিস্টাব্দ) রচনার অপরাধে মারধর করেছিলেন। প্রসঙ্গত উল্লেখ্য, এই কাব্যটি রাঘবাঙ্কের শ্রেষ্ঠ কীর্তি বলে পরিগণিত হয়। হরিহরকে স্থানীয় ‘রাগালে’ ছন্দের বিকাশের কারণ মনে করা হয়। হরিহরই হলেন কাব্যিক কন্নড় ভাষায় প্রথম জীবনী রচয়িতা। তিনি বসবরাজদেবর রাগালে নামে বসবের একটি জীবনী রচনা করেন। এই গ্রন্থে বসবের জীবনের যে কৌতুহলোদ্দীপক বিবরণগুলি পাওয়া যায় তা সব ক্ষেত্রে সেযুগের প্রচলিত ধারণার অনুসারী ছিল না।  সন্ত নাম্বিয়নের নামাঙ্কিত নাম্বিয়নন রাগালে (অপর নাম শিবগণদ রাগালে বা শরণচরিতমানস) নামে ১০০টি কবিতার একটি গুচ্ছও হরিহরের রচনা বলে মনে করা হয়।  ‘শতক’ ছন্দে তিনি পম্প শতক ও ‘অষ্টক’ ছন্দে মুডিগে অষ্টক (আনুমানিক ১২০০ খ্রিস্টাব্দ) রচনা করেন।
রুদ্রভট্ট ছিলেন বৈষ্ণব লেখকদের মধ্যে বিখ্যাত তথা প্রথম বিশিষ্ট ব্রাহ্মণ লেখক (স্মার্ত সম্প্রদায়-ভুক্ত)। তিনি জগন্নাথ বিজয় (১১৮০ খ্রিস্টাব্দ) গ্রন্থটি রচনা করেন। এই গ্রন্থের রচনাশৈলীটিকে প্রাচীন ও মধ্যযুগীয় কন্নড় ভাষার এক সন্ধিক্ষণ হিসেবে গণ্য করা হয়। রুদ্রভট্টের পৃষ্ঠপোষক ছিলেন রাজা দ্বিতীয় বীর বল্লালের মন্ত্রী চন্দ্রমৌলী। ‘চম্পু’ ছন্দে রচিত জগন্নাথ বিজয় গ্রন্থের বিষয়বস্তু বাণাসুর বধ পর্যন্ত হিন্দু দেবতা কৃষ্ণের জীবন। গ্রন্থের আখ্যানভাগের মূল ভিত্তি পূর্ববর্তী রচনা বিষ্ণুপুরাণ।
রাজা দ্বিতীয় বীর বল্লাল ও খোলাপুরের শিলাহার রাজা লক্ষ্মণের সভাকবি নেমিচন্দ্র রচনা করেন লীলাবতী প্রবন্ধম (১১৭০ খ্রিস্টাব্দ)। এই গ্রন্থটি কন্নড় সাহিত্যে প্রথম কথাসাহিত্যের নিদর্শন (সেই সূত্রে প্রথম উপন্যাসও)। গ্রন্থটি আদিরসাত্মক। ‘চম্পু’ ছন্দে রচিত এই গ্রন্থের প্রেক্ষাপট প্রাচীন বনবাসী নগরী; আখ্যানভাগের কেন্দ্রে রয়েছেন এক কদম্ব রাজকুমার ও এক রাজকুমারী যারা বহু বাধাবিঘ্ন পেরিয়ে বিবাহবন্ধনে আবদ্ধ হয়। লীলাবতী প্রবন্ধম গ্রন্থটি রচিত হয়েছিল আনুমানিক ৬১০ খ্রিস্টাব্দে শুভন্দু কর্তৃক সংস্কৃত ভাষায় রচিত মূল গ্রন্থ বাসবদত্তা গ্রন্থ অবলম্বনে। নেমিচন্দ্রের অপর রচনা নেমিনাথপুরাণ হল দ্বাবিংশ জৈন তীর্থংকর নেমিনাথের জীবন বৃত্তান্ত; এই গ্রন্থে হিন্দু দেবতা কৃষ্ণের জীবনকথা জৈন দৃষ্টিভঙ্গিতে আখ্যাত হয়েছে। নেমিচন্দ্রের মৃত্যুর কারণে গ্রন্থটি অসম্পূর্ণ থেকে যায়, তাই এটির অপর নাম অর্ধনেমি।
পলকুরিকি সোমনাথ ছিলেন দ্বাদশ ও ত্রয়োদশ শতাব্দীতে অগ্রণী বহুভাষিক শৈব কবিদের অন্যতম। তিনি অধুনা কর্ণাটক বা অন্ধ্রপ্রদেশ ভূখণ্ডের আদি বাসিন্দা ছিলেন। সোমনাথের সময়কাল, জন্ম ও মৃত্যুর স্থান এবং আদি ধর্মবিশ্বাস কী ছিল তা নিয়ে ইতিহাসবিদদের মধ্যে মতভেদ রয়েছে। তিনি সংস্কৃত, তেলুগু ও কন্নড় ভাষায় সুপণ্ডিত ছিলেন। বীরশৈব আন্দোলনের প্রতিষ্ঠাতা বসবের ভক্ত সোমনাথের রচনায় বীরশৈব মতবাদই প্রকট হয়ে ওঠে। সাধারণভাবে মনে করা হয় যে, তিনি জন্মসূত্রে ছিলেন ব্রাহ্মণ এবং পরবর্তীকালে শৈবধর্ম গ্রহণ করেছিলেন। যদিও গবেষক বন্দরু তম্ময়্যের মতে, সোমনাথ জন্মসূত্রেই ছিলেন একজন ‘জঙ্গম’ বা শৈব মতাবলম্বী। গবেষকদের মতে, সোমনাথের জন্ম হয় দ্বাদশ শতাব্দীতে অথবা ত্রয়োদশ শতাব্দীর শেষভাগে ঘটেছিল। কন্নড় ভাষায় যে গ্রন্থগুলি তিনি রচনা করেছিলেন তার মধ্যে সর্বাধিক গুরুত্বপূর্ণ শীলসম্পদনে, সহস্রগণানাম ও পঞ্চরত্ন এবং ‘রাগালে’ ছন্দে যে কবিতাগুলি তিনি রচনা করেন সেগুলির মধ্যে কয়েকটি সুপরিচিত কবিতা হল বসব রাগালে, বসবধ্য রাগালে ও সদ্গুরু রাগালে। কথিত আছে তিনি বিতর্কে অনেক বৈষ্ণব কবিকে পরাজিত করেছিলেন।
দ্বাদশ শতাব্দীর অন্যান্য বিশিষ্ট ব্যক্তিদের মধ্যে বেশ কয়েকজন জৈন লেখকও ছিলেন। এই লেখকদের মধ্যে অগ্গল (যিনি অষ্টম জৈন তীর্থংকর চন্দ্রপ্রভর জীবনী অবলম্বনে ১১৮৯ খ্রিস্টাব্দে চন্দ্রপ্রভপুরাণ রচনা করেন ), সুজনোত্তমস (যিনি শ্রবণবেলগোলার গোমতেশ্বরকে নিয়ে একটি প্রশস্তিগাথা রচনা করেন) এবং বৃত্ত বিলাসের (যিনি ১১৬০ খ্রিস্টাব্দে শাস্ত্র সার ও ধর্মপরীক্ষে রচনা করেন) নাম বিশেষভাবে উল্লেখযোগ্য। ধর্মপরীক্ষে গ্রন্থটি আনুমানিক ১০১৪ খ্রিস্টাব্দে সংস্কৃত ভাষায় অমিতগতি কর্তৃক রচিত একই নামের একটি গ্রন্থের বিলাস কৃত কন্নড় পাঠান্তর। ‘চম্পু’ শৈলীতে রচিত এই গ্রন্থে দুই ক্ষত্রিয় রাজকুমারীর কাহিনি বর্ণিত হয়েছে, যারা বারাণসী গিয়ে সেখানকার ব্রাহ্মণদের সঙ্গে কথোপকথনের পর দেবতাদের দোষগুলি প্রকাশ করে দেন। লেখক রামায়ণের হনুমান ও বানরদের বিশ্বাসযোগ্যতা নিয়ে প্রশ্ন তোলেন। বিতর্কিত হলেও এই গ্রন্থটি থেকে সমসাময়িক ধর্মবিশ্বাসগুলি সম্পর্কে অনেক প্রয়োজনীয় তথ্য পাওয়া যায়। রাজা প্রথম নরসিংহের পৃষ্ঠপোষকতায় বীরশৈব কবি কেরেয় পদ্মরস ১১৬৫ খ্রিস্টাব্দে ‘রাগালে’ ছন্দে দীক্ষাবোধে রচনা করেন। পদ্মরসের বংশধর পদ্মাঙ্ক আনুমানিক ১৪০০ খ্রিস্টাব্দে পদ্মরসের জীবন অবলম্বনে পদ্মরাজপুরাণ রচনা করেন। দেব কবি নামে এক ব্রাহ্মণ কবি কুসুমাবলী (১২০০ খ্রিস্টাব্দ) নামে একটি প্রণয়কাহিনি এবং কবি কাম (দ্বাদশ শতাব্দী) নামে অপর এক ব্রাহ্মণ কবি কাব্যরস সংক্রান্ত সন্দর্ভ শৃঙ্গার-রত্নাকর রচনা করেন। সুমনোবন (১১৭০ খ্রিস্টাব্দ) ছিলেন রাজা প্রথম নরসিংহের রাজসভার কবি-বৈয়াকরণ ও ‘কটকাচার্য’ (সামরিক শিক্ষক)। তিনি সেউণ যাদব রাজধানী দেবগিরিতে পৌরোহিত্যও করতেন।
জৈন–বীরশৈব সংঘাত
হরিহরের ভ্রাতুষ্পুত্র তথা আশ্রিত নাট্যকার-কবি হাম্পির রাঘবাঙ্ক হরিশ্চন্দ্র কাব্য-এ (১২০০ খ্রিস্টাব্দ) প্রথম কন্নড় সাহিত্যে ‘শটপদী’ ছন্দটি প্রতিষ্ঠা করেন। রাঘবাঙ্কের রচনাশৈলীটিকে তুলনা করা হত দশম শতাব্দীর কবি রন্নের রচনাশৈলীর সঙ্গে। এল. এস. শেষগিরি রাও বলেছেন, মনে করা হয় যে অন্য কোনও ভাষায় পৌরাণিক রাজা হরিশ্চন্দ্রের কাহিনিটিকে এই ভাবে ব্যাখ্যা করা হয়নি। প্রথা ও অনুপ্রেরণা দুই দিক দিয়েই গ্রন্থটি মৌলিক, যা পূর্ণ বিকশিত করেছে ‘শতপদী’ ছন্দের সম্ভাবনাগুলিকে। এই গ্রন্থে বেশ কিছু উল্লেখযোগ্য শোকগাথা রয়েছে, যেমন সর্পদংশনে পুত্র লোহিতাশ্বের মৃত্যুতে চন্দ্রমতীর বিলাপ। কিন্তু এই গ্রন্থ রাঘবাঙ্ককে খ্যাতি এনে দিলেও, এই গ্রন্থের জন্যই তিনি গুরু হরিহর কর্তৃক প্রত্যাখ্যাত হন। রাঘবাঙ্কের অপর একটি সুবিদিত গ্রন্থ হল শৈব ধ্যানধারণা-সংক্রান্ত সিদ্ধরাম চরিত্র (বা সিদ্ধরাম পুরাণ)। দ্বাদশ শতাব্দীর বীরশৈব সন্ত সোন্নলিগের সিদ্ধরামের এই বিশেষ প্রশস্তিগাথাটি তিনি রচনা করেছিলেন গুরুকে সন্তুষ্ট করতে। রাঘবাঙ্কের আরেকটি সুপরিচিত গ্রন্থ হল সোমনাথ চরিত্র। পুলিগেরের সন্ত সোময়্যের (বা অদইয়হ্) জীবন, এক জৈন বালিকার হস্তের সন্তের অপমান এবং তারপর প্রতিশোধ গ্রহণের উপাখ্যানকে কেন্দ্র করে রচিত এই গ্রন্থটি একটি প্রচারণামূলক গ্রন্থ। আবার বীরেশ্বর চরিত গ্রন্থে তিনি শৈব যোদ্ধা বীরভদ্রের অন্ধ ক্রোধের নাটকীয় কাহিনি বর্ণনা করেছিলেন। রাঘবাঙ্কের অপর দুই ধ্রুপদি গ্রন্থ হরিহরমহত্ব (হাম্পির হরীশ্বরের জীবনবৃত্তান্ত) ও শরভ চরিত্র অধুনা বিলুপ্ত বলে ধরে নেওয়া হয়।
১২০৯ খ্রিস্টাব্দে জৈন পণ্ডিত, মন্ত্রী, মন্দির-নির্মাতা ও সেনাধ্যক্ষ জন্ন রচনা করেন যশোধর চরিতে। এটি জন্নের লেখা ধ্রুপদি গ্রন্থগুলির অন্যতম। যশোধর চরিতে গ্রন্থে তিনি ৩১০টি শ্লোকে মর্ষকাম, আত্মার রূপান্তর, কামনাবাসনার তির্যক গতি ও মানুষের আচরণীয় সাবধানমূলক নীতিকথা লিপিবদ্ধ করেন। গ্রন্থটি বদীরাজের একই নামের ধ্রুপদি সংস্কৃত গ্রন্থ কর্তৃক অনুপ্রাণিত হলেও মৌলিক ব্যাখ্যা, চিত্রকল্প ও শৈলীর জন্য প্রসিদ্ধি অর্জন করে। একটি কাহিনিতে কবি এক ব্যক্তির তার বন্ধুপত্নীর প্রতি মোহের কথা লিপিবদ্ধ করেন। বন্ধুকে হত্যা করে তার স্ত্রীকে অপহরণ করলে শোকে দুঃখে সেই রমণীর মৃত্যু ঘটে। তখন অনুশোচনায় দগ্ধ হয়ে বন্ধুহন্তা ব্যক্তিটি সেই নারীর চিতায় আত্মবিসর্জন দেন। আসক্তির কাহিনি চূড়ান্ত রূপ ধারণ করে যখন জন্ন রানি অমৃতমতীর অষ্টাবক্র নামে এক কুদর্শন মাহুতের প্রতি আকর্ষণের বিবরণ দেন। এই মাহুত রানিকে লাথি ও চাবুক মেরে যৌনসুখ প্রদান করত। আধুনিক গবেষকদের কাছে এই কাহিনিটি অত্যন্ত কৌতুহলোদ্দীপক। এই গ্রন্থের জন্যই পৃষ্ঠপোষক রাজা দ্বিতীয় বীর বল্লালের থেকে জন্ন ‘কবিচক্রবর্তী’ (‘কবিদের সম্রাট’) উপাধি অর্জন করেন। জন্নের অপর এক ধ্রুপদি সাহিত্যকীর্তি অনন্তনাথ পুরাণ (১২৩০ খ্রিস্টাব্দ) হল চতুর্থ তীর্থংকর অনন্তনাথের জীবনবৃত্তান্ত।
অণ্ডয়্য কন্নড় সাহিত্যে এক অ-গতানুগতিক পন্থা গ্রহণ করেন, পরবর্তীকালে যেটির আর পুনরাবৃত্তি করা হয়নি। এই পন্থায় তিনি রচনা করেন মদন বিজয় (১২১৭-১২৩৫ খ্রিস্টাব্দ), যে গ্রন্থে তিনি সংস্কৃত তৎসম শব্দের পরিবর্তে শুধুমাত্র শুদ্ধ কন্নড় শব্দ (‘দেশ্য’) ও সংস্কৃতজ তদ্ভব শব্দই ব্যবহার করেন। ঋণকৃত সংস্কৃত শব্দ ছাড়া কন্নড় সাহিত্য রচনা সম্ভব নয় বলে যে অভিযোগ উত্থাপিত হত, এই প্রচেষ্টাটিকে সেই অভিযোগ খণ্ডনের প্রমাণ হিসেবেই দেখা হয়। এই কাব্যের আখ্যানভাগে দেখা যায়, চন্দ্র হিমালয়ে শিব কর্তৃক বন্দী হয়েছেন। এতে ক্রুদ্ধ হয় প্রেমের দেবতা কাম (অপর নামে মদন বা মন্মথ) নিজের বাণ দ্বারা শিবকে জর্জরিত করছেন। কিন্তু সেই কারণে শিব কর্তৃক অভিশপ্ত হয়ে কামের প্রিয়াবিচ্ছেদ ঘটছে। এরপর কাম কীভাবে শিবের শাপ হতে নিজেকে মুক্ত করেন তা-ই এই কাব্যের মূল উপজীব্য। বইটি সোবগিন সুগ্গি (‘সৌন্দর্যের আবাদ’), কবনে গেল্ল (‘কামের বিজয়’) ও কব্বিগর-কব (‘কবিগণের রক্ষাকর্তা’) নামেও পরিচিত। অণ্ডয়্যের পূর্বে জৈন সাহিত্যে কামের একটি বিশিষ্ট স্থান ছিল। তাই ইতিহাসবিদেরা এও অনুমান করেন যে, এই রচনাটি ছিল তৎকালীন কন্নড় সমাজে কর্তৃত্বকারী জৈন ও ক্রমশ জনপ্রিয় হয়ে উঠতে থাকা বীরশৈবদের মধ্যে সংঘাত ঘনীভূত করার অপর একটি সূক্ষ্ম অস্ত্র।
সাখালিন দ্বীপ
সাখালিন দ্বীপ (Сахали́н) পূর্ব রাশিয়ার উপকূলের কাছে ওখোৎস্ক সাগরে অবস্থিত একটি দ্বীপ। এটি রাশিয়ার বৃহত্তম দ্বীপ। দ্বীপটি তাতার প্রণালীর মাধ্যমে রাশিয়ার উপকূল থেকে এবং লা পেরুজ প্রণালীর মাধ্যমে জাপানের হোক্কাইদো দ্বীপ থেকে পৃথক। দ্বীপটির উত্তর-দক্ষিণে পর্বতের সারি বিস্তৃত। পোরানাই এবং তিম এখানকার প্রধান দুইটি নদী। সাখালিন দ্বীপ উত্তর-দক্ষিণে ৯৫০ কিমি দীর্ঘ এবং পূর্ব-পশ্চিমে ২৫ থেকে ১৬০ কিমি পর্যন্ত প্রশস্ত হতে পারে। এখানে মাছ ধরা, খনন, এবং কাঠ আহরণ শিল্প আছে। খনিজ তেল ও কয়লা এখানকার প্রধান খনিজ উৎপাদ।
১৮৫৫ সালে রুশ ও জাপানিরা দ্বীপটির উপর যৌথ প্রশাসন জারি করে। কিন্তু ১৮৭৫ সালের সেন্ট পিটার্সবার্গ চুক্তি অনুযায়ী জাপান কুরিল দ্বীপপুঞ্জের বিনিময়ে দ্বীপটি রাশিয়াকে দিয়ে দেয়। ১৯০৫ সালের রুশ-জাপানি যুদ্ধের শেষে সাখালিন দ্বীপ রাশিয়া ও জাপানের মধ্যে ভাগ করে দেওয়া হয়। ৫০ ডিগ্রী উত্তর অক্ষাংশের দক্ষিণের অংশটি জাপানকে দেয়া হয় এবং এর নাম দেওয়া হয় কারাফুতো। ১৯৪৫ সালে ২য় বিশ্বযুদ্ধের অবসানের পর সমগ্র দ্বীপ সোভিয়েত ইউনিয়নের নিয়ন্ত্রণে চলে আসে। ১৯৯১ সালে সোভিয়েত ইউনিয়নের পতনের পর এটি রাশিয়ার সম্পত্তিতে পরিণত হয়। ১৯৯৫ সালের মে মাসে একটি শক্তিশালী ভূমিকম্প দ্বীপটির উত্তর অংশে আঘাত হানে এবং এর ফলে নেফতেগর্স্ক শহরটি ধ্বংস হয়ে যায় ও ১৮০০-রও বেশি লোকের প্রাণহানি ঘটে।
কাশ্মীরের সংস্কৃতি
থাম্ব| ঐতিহ্যবাহী কাশ্মীরি পোশাকে কাশ্মীরি নারী কাশ্মীরের সংস্কৃতি ভারতীয় উপমহাদেশের উত্তরাঞ্চলে বসবাসকারী কাশ্মীরি জনগণের কথ্য ভাষা, লিখিত সাহিত্য, রন্ধনপ্রণালী, স্থাপত্য, ঐতিহ্য এবং ইতিহাস নিয়ে গঠিত। কাশ্মীরে ইসলামি আগ্রাসনের পর কাশ্মীরের সংস্কৃতি পারস্যের পাশাপাশি মধ্য এশিয়ার সংস্কৃতি দ্বারা প্রভাবিত হয়েছিল। কাশ্মীরি সংস্কৃতি হিন্দুধর্ম, বৌদ্ধ এবং পরবর্তীতে ইসলাম দ্বারা ব্যাপকভাবে প্রভাবিত।
প্রথম ইতিহাস
থাম্ব| শিব মহাদেবের শিস্ট মূর্তি, উত্তর ভারত, কাশ্মীর, ৮ম শতাব্দী, ক্লিভল্যান্ড শিল্প জাদুঘর থেকে। কাশ্মীরে বৈদিক শিল্প ও সংস্কৃতির বিকাশ ঘটে এবং সেখানে কিছু প্রাথমিক বৈদিক স্তোত্র রচিত হয়।
ভারত নাট্য শাস্ত্র, যা ভারতীয় সংস্কৃতিতে নৃত্য, সঙ্গীত এবং সাহিত্যিক ঐতিহ্যকে প্রভাবিত করে শিল্পকলার একটি প্রাচীন বিশ্বকোষীয় গ্রন্থ হিসাবে উল্লেখযোগ্য, এটির উৎপত্তি কাশ্মীরে।
খ্রিস্টপূর্ব দ্বিতীয় শতাব্দীর লেখক পতঞ্জলি কাশ্মীরে যোগব্যায়ামের উপর তাঁর সংকলন রচনা করেছিলেন।
পঞ্চতন্ত্রের উদ্ভবও এই অঞ্চলেই বলে কথিত আছে।
যে সময়ে পালি ছিল ভারতের বাকি অংশে বৌদ্ধ সাহিত্যের প্রাথমিক ভাষা, কাশ্মীরে উৎপাদিত সমস্ত বৌদ্ধ সাহিত্য ছিল সংস্কৃতে। কাশ্মীরি নারীরা সমাজে উচ্চ মর্যাদার অধিকারী, কারণ বিলহানা উল্লেখ করেছে যে কাশ্মীরি নারীরা সংস্কৃত এবং পালি উভয় ভাষাতেই পারদর্শী ছিলেন।
কামসূত্রের পর দ্বিতীয় শাস্ত্র অর্থাৎকোষ শাস্ত্র যৌন বিজ্ঞানের উপর একটি রচনা যা কাশ্মীরে বিকশিত হয়েছিল।
কাশ্মীরে উদ্ভূত প্রধান গ্রন্থগুলোর আরও কিছু উদাহরণ হল বিজ্ঞান ভরইব তন্ত্র, যোগ সূত্র, সপ্ন্দি কার্কিক তন্ত্র লোক এবং পর-ত্রিশিকা-বিবরণ ।
রন্ধনপ্রণালী
ভাত কাশ্মীরিদের প্রধান খাদ্য এবং প্রাচীনকাল থেকেই তাই হয়ে আসছে। ভাতের সাথে মাংস হল কাশ্মীরের সবচেয়ে জনপ্রিয় খাবার। কাশ্মীরিরা মাংস খায়। ব্রাহ্মণ হওয়া সত্ত্বেও, বেশিরভাগ কাশ্মীরি হিন্দুরা মাংসাহারী। কাশ্মীরি পানীয়গুলোর মধ্যে রয়েছে নুন চা বা শির চা এবং কাহওয়া বা কেহেউ ।
কাশ্মীর উপত্যকা বেকারি ঐতিহ্যের জন্য বিখ্যাত। বেকাররা তিল এবং পোস্ত বীজের সাথে সোনালি বাদামী ক্রাস্ট সহ বিভিন্ন ধরনের রুটি বিক্রি করে। সোত এবং সোচভর হল ছোট গোলাকার রুটি যার উপরে পোস্ত এবং তিল থাকে; শেরমাল, বাকরখানি, লাউয়া (খামিহীন রুটি) এবং কুলচাও জনপ্রিয়। গির্দা এবং লাউয়া মাখন দিয়ে পরিবেশন করা হয়। কাশ্মীরি খাবারে কাশ্মীরি বাকরখানির একটি বিশেষ স্থান রয়েছে। এটি দেখতে গোলাকার নানের মতো, তবে খাস্তা এবং স্তরযুক্ত এবং তিলের বীজ দিয়ে ছিটিয়ে দেওয়া হয়। এটি সাধারণত প্রাতঃরাশের সময় গরম খাওয়া হয়।
কাশ্মীরি হিন্দু
কাশ্মীরি হিন্দুদের প্রাথমিক উৎসবের মধ্যে রয়েছে:
কাশ্মীরি মুসলমান
কাশ্মীরি মুসলমানদের প্রাথমিক উৎসবের মধ্যে রয়েছে:
ভাষা ও সাহিত্য
(বামে) বাখশালী পাণ্ডুলিপিতে প্রাথমিক শারদা লিপির একটি উদাহরণ; (ডানে) পার্সো-আরবি লিপিতে ভেরিনাগে পাথরের পাটাতন
কাশ্মীরি বা কোশুর কাশ্মীরের প্রধান ভাষা। প্রতিবেশী পাকিস্তানি ভূখণ্ড আজাদ কাশ্মীরের কিছু অংশেও এই ভাষাভাষী রয়েছে।
জম্মু ও কাশ্মীরের সরকারী ভাষাগুলো হল কোশুর, ডোগরি, হিন্দি - উর্দু এবং ইংরেজি। কাশ্মীরি রাজ্যের একটি আঞ্চলিক ভাষা হিসাবে স্বীকৃত এবং ভারতের ২২টি তফসিলি ভাষার মধ্যেও রয়েছে।
কাশ্মীরি ভাষা ঐতিহ্যগতভাবে শারদা লিপিতে লেখা হত, তবে বর্তমানে কাশ্মীরি পণ্ডিতদের ধর্মীয় অনুষ্ঠান ব্যতীত এটি তেমন প্রচলিত নয়। বর্তমানে এটি ফারসি-আরবি এবং দেবনাগরী লিপিতে লেখা হয় (কিছু পরিবর্তন সহ)।
পার্সো-আরবি লিপি জম্মু ও কাশ্মীর সরকার এবং জম্মু ও কাশ্মীর শিল্প, সংস্কৃতি ও ভাষা একাডেমি কর্তৃক কাশ্মীরি ভাষার সরকারি লিপি হিসাবে স্বীকৃত।
আজকাল, পার্সো-আরবি লিপি কাশ্মীরি মুসলমানদের সাথে যুক্ত হয়েছে, অন্যদিকে দেবনাগরী লিপি কাশ্মীরি হিন্দু সম্প্রদায়ের সাথে যুক্ত হয়েছে।
সঙ্গীত
থাম্ব|কাশ্মীরি সঙ্গীতসহ কাশ্মীরি বিয়ের উপর একটি সংক্ষিপ্ত চলচ্চিত্র থাম্ব| দিল্লিতে কাশ্মীরি মেয়েরা রউফ নাচ করছে
প্রারম্ভিক ইতিহাস
ভারত নাট্য শাস্ত্র শিল্পকলার একটি প্রাচীন বিশ্বকোষীয় গ্রন্থ হিসেবে উল্লেখযোগ্য যা ভারতে নৃত্য, সঙ্গীত এবং সাহিত্যিক ঐতিহ্যকে প্রভাবিত করেছে, এটির উৎপত্তি কাশ্মীরে।
আজকের দিন
কাশ্মীরি সঙ্গীত প্রাথমিকভাবে অন্তর্ভুক্ত রয়েছে:
গানদ্রুং
গানদ্রুং ইন্দোনেশিয়ার একটি ঐতিহ্যবাহী নৃত্য । এটি বালি, লম্বক এবং পূর্ব জাভা বালিনী, সাসাক ইত্যাদি অঞ্চলে জনপ্রিয়। অঞ্চলভেদে গানদ্রুং নাচের অনেক বৈচিত্র্য দেখা যায়।  জাভার পূর্ব উপদ্বীপের বানিউওয়াঙ্গি অঞ্চলের  গানদ্রুং নাচ সর্বাপেক্ষা জনপ্রিয়। এই অঞ্চলিক নৃত্য এতটাই জনপ্রিয় যে এই অঞ্চলকে প্রায়শই কোটা গানদ্রং বা " গানদ্রুং শহর" হিসাবে উল্লেখ করা হয়। মূলত এটি ধান ও উর্বরতার দেবী  শ্রীকে উৎসর্গ করা একটি আচারিক নৃত্য।  বর্তমানে এই নৃত্য সাম্প্রদায়িক এবং সামাজিক অনুষ্ঠানে সামাজিক নৃত্য হিসাবে পরিবেশিত হয়। এই নৃত্য পর্যটকদের কাছে স্থানীয় অঞ্চলের আকর্ষণ হিসাবে পরিবেশিত হয়। বানুওয়াঙ্গীতে প্রতি বছর গানদ্রং সেউ উৎসব অনুষ্ঠিত হয়।
গানদ্রুং একটি জাভানিজ শব্দ যার অর্থ ভালোবাসা । এই নৃত্যটি ধান ও উর্বরতার দেবী শ্রীর প্রতি মানুষের স্নেহ প্রকাশ করার একটি ধর্মীয় রীতি হিসাবে উদ্ভূত হয়েছিল। তাই এই নৃত্য ফসলি জমির উর্বরতার সাথে জড়িত। মুসলিম জাভানিজ এবং সাসাকদের মধ্যে এই নৃত্য তার প্রকৃত আচার-অনুষ্ঠানের অর্থ হারিয়েছে। নাচটি একটি সামাজিক নৃত্যে বিকশিত হয়েছে যা একটি মেয়ের বর্ণনা করে যে তার প্রেমের সঙ্গী খুঁজছে। এইভাবে নৃত্যটি তার মুল বস্তু থেকে বিচ্যুত হয়েছে এবং ধানের দেবীর সাথে তার সংযোগ হারিয়েছে।
গানদ্রুং নৃত্য সাধারণত সারারাত ধরে পরিবেশিত হয়। রাত নটার সময় নৃত্য পরিবেশন শুরু হয় এবং ভোরের ঠিক আগে শেষ হয়। এটি পর্যটক আকর্ষণ করার একটি পদ্ধতিও বটে। উদাহরণস্বরূপ বালিতে বা বানিউওয়াঙ্গির গ্রাজাগান উপসাগরে এই নৃত্য দেখার জন্য অনেক পর্যটক আসেন । এটি সাম্প্রদায়িক এবং সামাজিক অনুষ্ঠানে যেমন খতনা বা বিবাহের মতো অনুষ্ঠানে সামাজিক নৃত্য হিসাবেও প্রদর্শিত হয়।
গানদ্রুং নৃত্যের প্রধান শিল্পীর ভুমিকায় সাধারণত একজন অবিবাহিত মহিলা বা একজন ট্রান্সভেসাইট (একজন পুরুষ যে মহিলা নর্তকের ভূমিকায় অভিনয় করে) -কে দেখা যায়। নর্তকী ঐতিহ্যবাহী পোশাক, একটি হাতপাখা, শাল এবং আলংকারিক মস্তক পরিধেয় সহযোগে নাচের জন্য সজ্জিত হয়। প্রায়শই একটি নৃত্য পরিবেশনে একাধিক গানদ্রুং নৃত্যশিল্পী অংশগ্রহন করেন।
নৃত্য পরিবেশনার শুরুতে মঞ্চের পাশে এক বা একাধিক শিল্পী গেমলান বাদ্যসমুহের দ্বারা বেষ্টিত হয়ে নিজের স্থানে স্থিত থাকেন। সঙ্গীত শুরু হলে, শিল্পী নাচতে শুরু করে এবং অঙ্গ সঞ্চালনার সাথে মঞ্চের কেন্দ্র অভিমুখে গমন করে। গানদ্রুং নৃত্য শিল্পীরা যখন কোনো উতসাহী দর্শককে দেখতে পায় যে তাদের সাথে সে নাচতে ইচ্ছুক, তখন সে তার শাল তার দিকে ছুড়ে মঞ্চে আসার জন্য আহ্বান জানায়। নৃত্যশিল্পী এবং শ্রোতা সদস্য তারপর একসঙ্গে নাচ প্রদর্শন করেন। যদি পরিবেশনে একাধিক নৃত্যশিল্পী থাকে তবে প্রতি নৃত্যশিল্পী আলাধা আলাধাভাবে দর্শকদের মধ্যে একজনকে তার সংগী হওয়ার জন্য বেছে নেয়। যে দর্শক বা দর্শকগণ গানদ্রুং নাচে অংশগ্রহন করেন তাদের সাধারণত প্রশংসার চিহ্ন হিসাবে অল্প পরিমাণ অর্থ দেওয়া হয়।
নেটস্কেপ
নেটস্কেপ কমিউনিকেশন্স কর্পোরেশন (মূলত মোজাইক কমিউনিকেশন্স কর্পোরেশন) একটি স্বাধীন আমেরিকান কম্পিউটার পরিষেবা কোম্পানি ছিল। তাদের সদর দফতর প্রথমে ছিল মাউন্টেন ভিউ, ক্যালিফোর্নিয়া এ এবং তারপরে ডুলস, ভার্জিনিয়া এ।
এর নেটস্কেপ ওয়েব ব্রাউজারটি একসময় প্রভাবশালী ছিল কিন্তু তথাকথিত ওয়েব ব্রাউজার যুদ্ধে ইন্টারনেট এক্সপ্লোরার এবং অন্যান্য প্রতিযোগীদের কাছে হেরে গিয়েছিল, ১৯৯০ এর দশকের মাঝামাঝি সময়ে এর মার্কেট শেয়ারের পরিমাণ ৯০ শতাংশ থেকে ২০০৬-এ ১ শতাংশের নিচে নেমে এসেছিল। নেটস্কেপ ব্রাউজার স্ক্রিপ্টিং ল্যাংগুয়েজ বা ক্লায়েন্ট সাইড স্ক্রিপ্টিংয়ের জন্য বহুল ব্যবহৃত এবং জনপ্রিয় জাভাস্ক্রিপ্ট প্রোগ্রামিং ভাষা তৈরি করেছিল। কোম্পানিটি অনলাইন যোগাযোগ সুরক্ষার জন্য এসএসএল তৈরি করেছিল, তার উত্তরসূরি হচ্ছে টিএলএস।
নেটস্কেপের শেয়ার ১৯৯৫ সাল থেকে লেনদেন শুরু হয়েছিল, ১৯৯৯ সালে কোম্পানিটিকে পলিং-অফ-ইন্টারেস্ট লেনদেনে ইউএস $১০ বিলিয়ন ডলারে এওএল অধিগ্রহণ করেছিল। ফেব্রুয়ারি ১৯৯৮ এ, এওএল দ্বারা অধিগ্রহণের প্রায় এক বছর আগে, নেটস্কেপ তার ব্রাউজারের সোর্স কোড প্রকাশ করেছিল এবং এর ব্রাউজারের ভবিষ্যতের বিকাশ সমন্বয় করতে মোজিলা অর্গানাইজেশন তৈরি করেছিল। মোজিলা অর্গানাইজেশন পুরো ব্রাউজারের সোর্স কোডটি গেকো রেন্ডারিং ইঞ্জিন এর উপর ভিত্তি করে পুনরায় লিখেছিল, এবং ভবিষ্যতের সমস্ত নেটস্কেপ রিলিজ এই নতুন লিখিত কোডের উপর ভিত্তি করে ছিল। এওএল ২০০০ এর দশকের গোড়ার দিকে যখন মোজিলা অর্গানাইজেশনের সাথে তার সম্পৃক্ততা অস্বীকার করে, তখন স্বাধীনভাবে অগ্রযাত্রা  নিশ্চিত করার জন্য ২০০৩ সালের জুলাই মাসে মজিলা ফাউন্ডেশন প্রতিষ্ঠিত হয়। মজিলা ফাউন্ডেশনের ফায়ারফক্স ব্রাউজারে গেকো ইঞ্জিনটি  ব্যবহার করা হয়।
বশিষ্ঠ
থাম্ব|স্ত্রী [[অরুন্ধতী এবং কামধেনু গাভীর সাথে বশিষ্ঠের চিত্র]] বশিষ্ঠ সপ্তর্ষিদের একজন হিসেবে পরিচিত। ইনি ঋকবেদের সপ্তম মণ্ডলের ও অন্যান্য বেদের ঋষি। এঁর স্ত্রীর নাম অরুন্ধতী। এছাড়া তিনি অক্ষমালা নামক শূদ্রকন্যার প্রতি আসক্ত হয়ে তার সাথে মিলিত হন। বশিষ্ঠের সংস্পর্শে এসে ইনি পরমগুণবতী নারীরূপ লাভ করেছিলেন। বশিষ্ঠ মুনির ১ শত পুত্র ছিলেন, এঁদের মধ্যে বামদেব ছিলেন অন্যতম, বামদেব - ভগবান নারায়ণের উপাসনা করতেন। পিতা বশিষ্ঠ মুনির আদেশে বীরভূম জেলার বামদেব পুর গ্রামের মহামায়া আশ্রমের বট বৃক্ষের তলায় মা মহামায়ার উপাসনা করতে শুরু করেন,এবং সেখানেই সিদ্ধি লাভ করেন ।  এই ঋষির নামে উত্তর-পূর্ব আকাশে একটি তারা আছে।ব্রহ্মার সপ্তম মানসপুত্র এবং প্রজাপতি। আবার অন্য মতে – কোনো এক যজ্ঞকালে, অপ্সরা উর্বশী'কে দেখে যজ্ঞকুম্ভে আদিত্য ও বরুণের বীর্যপাত হয়। ফলে, যজ্ঞকুম্ভ থেকে বশিষ্ঠ ও অগস্ত্য –এর জন্ম হয়। সে হিসাবে উভয়কেই মিত্র (তেজময় সূর্য) ও বরুণের পুত্র বলা হয়। এর অন্যান্য নাম– অরুন্ধতীজানি, অরুন্ধতীনাথ, অরুন্ধতীসহচর, আপব, উর্বশীয়, কলসী, কলসীসূত, কুম্ভজ, কুম্ভযোনি, কুম্ভসম্ভব, ঘটজ, ঘটযোনি, ঘটোৎভব, মৈত্রাবরুণ, মৈত্রাবরুণি।
যোগবশিষ্ঠ, বশিষ্ঠ সংহিতা, সেইসাথে অগ্নিপুরাণ এবং বিষ্ণুপুরাণের কিছু সংস্করণ তাঁর জন্য দায়ী। তিনি অনেক গল্পের বিষয়বস্তু, যেমন তিনি ঐশ্বরিক গাভী কামধেনু এবং নন্দিনী তার সন্তানের অধিকারী ছিলেন, যারা তাদের মালিকদের কিছু দিতে পারে।  তিনি ঋষি বিশ্বামিত্রের সাথে তার পৌরাণিক দ্বন্দ্বের জন্য হিন্দু গল্পে বিখ্যাত।  রামায়ণে, তিনি রঘু বংশের পারিবারিক পুরোহিত এবং রাম ও তাঁর ভাইদের শিক্ষক ছিলেন।
ঋগ্বেদে
ঋগ্বেদের শ্লোক ৭.৩৩.৯-এ, বশিষ্ঠকে বর্ণনা করা হয়েছে একজন পণ্ডিত হিসেবে, যিনি সিন্ধু নদ পাড়ি দিয়ে এসেছিলেন (বর্তমান ইরান অঞ্চল থেকে) একটি বিদ্যালয় প্রতিষ্ঠা করার জন্য। ভৌগোলিক অবস্থানগত কারণে তাই মাইকেল উইটজেল তাকে একজন ইরানি আর্য বলে মত দেন।
বাল্মীকি রাময়ণে
বাল্মীকি রাময়ণের বালখণ্ডের সপ্তম সর্গ মতে- দশরথের রাজসভার সর্বপ্রধান দুই জন ঋত্বিকের একজন। দশরথ পুত্রকামনায় যে পুত্রেষ্টি যজ্ঞ সম্পন্ন করেছিলেন, সে যজ্ঞের প্রধান পুরোহিত হিসাবে যজ্ঞ সম্পন্ন করার জন্য বশিষ্ট দায়িত্ব লাভ করেন।
মহাভারতে
মহাভারতে আছে, বশিষ্ঠ সুমেরু পর্বতের কাছে একটি মনোরম স্থানে ধ্যান করতেন। দক্ষের নন্দিনী নামক একটি কন্যা জগতের কল্যাণের জন্য গাভীরূপে কশ্যপের ঔরসে জন্মগ্রহণ করেছিলেন। পরে ইনি বশিষ্টের হোমধেনু হিসাবে এই আশ্রমে বসবাস করতেন। একবার বসুদেবতারা এই আশ্রমে সস্ত্রীক ভ্রমণ করতে আসেন। এই সময় কোন এক বসুপত্নী নন্দিনীকে দেখে অন্যান্য বসু ও তাদের স্ত্রীদের এই গাভী সম্পর্কে অবগত করান। দ্যু নামক বসু এই গাভী দেখে বলেন যে- এর দুধ পান করলে, দশ হাজার বত্সর যৌবন-প্রাপ্ত হয়ে জীবিত থাকবেন। এই কথা শুনে দ্যু-এর স্ত্রী তার সখী জিতবতীর জন্য এই গাভীকে আনার কথা বলেন। এরপর দ্যু ও অন্যান্য বসুরা এই গাভী এবং এর বাছুর অপহরণ করেন। যথাসময়ে বশিষ্ঠ আশ্রমে ফিরে গাভী ও তার বাছুর দেখতে না পেয়ে, জ্ঞানচক্ষু প্রসারিত করেন এবং বসুদের গাভী অপহরণের বিষয়টি জানতে পারেন। এরপর বশিষ্ঠ বসুদেরকে মানুষ হয়ে জন্ম গ্রহণের অভিশাপ দেন। পরে অভিশপ্ত বসুরা মানুষ হিসাবে জন্মগ্রহণের জন্য গঙ্গাকে তার মা হবার অনুরোধ করেন।
বশিষ্ঠ ও বিশ্বামিত্র
একবার বিশ্বামিত্র মৃগয়ায় গিয়ে দারুণ পিপাসার্ত হয়ে বশিষ্ঠ মুনির আশ্রমে উপস্থিত হন। মুনি তার কামধেনুর সাহায্যে রাজাকে এবং তার সৈন্যবাহিনীকে খাবার ও পানীয় দ্বারা পরিতৃপ্ত করেন। বিশ্বামিত্র উক্ত ধেনুর সকল গুণাগুণ অবগত হয়ে- একহাজার গাভীর বিনিময়ে কামধেনু প্রার্থনা করলে, বশিষ্ঠ তা দিতে অস্বীকার করেন। এরপর বিশ্বামিত্র জোর করে কামধেনু হরণ করলে- বশিষ্ঠ কামধেনুকে নিজ শক্তি দ্বারা বিশ্বামিত্রকে পরাস্ত করতে আদেশ দেন। তখন কামধেনু অসংখ্য সৈন্য সৃষ্টি করে বিশ্বামিত্রের বাহিনীকে পরাস্ত করেন। এই যুদ্ধে বিশ্বমিত্রের একশত পুত্র নিহত হয়। একই সাথে বিশ্বামিত্র শর দ্বারা বশিষ্ঠকে আঘাত করার চেষ্টা করলে- বশিষ্ঠ ব্রহ্মদণ্ড দ্বারা তা প্রতিহত করেন। এরপর ক্ষত্রিয় শক্তির চেয়ে ব্রহ্মশক্তি বড় বিবেচনা করে ব্রাহ্মণত্ব লাভের জন্য বিশ্বামিত্র তপস্যা শুরু করেন এবং ব্রাহ্মণত্ব লাভ করেন। কিন্তু বশিষ্ঠ বিশ্বামিত্রের চির শত্রুতে পরিণত হন। কল্মাষপাদকে যজমান হিসাবে পাওয়ার জন্য বশিষ্ঠ ও বিশ্বামিত্রের মধ্যে প্রতিযোগিতা হয়। এই সময় বিশ্বামিত্রের আদেশে কিংকর নামক এক রাক্ষসের আত্মা কল্মাষপাদের শরীরে প্রবেশ করে। এই রাক্ষস বশিষ্ঠের একশত পুত্রের সকলকেই হত্যা করে খেয়ে ফেলে।
বশিষ্ঠ ও পরাশর
সকলপুত্র হারিয়ে বশিষ্ঠ আত্মহত্যা করার চেষ্টা করে ব্যর্থ হন। এরপর ইনি বিভিন্ন দেশে ভবঘুরের মত ঘুরে বেড়ান। এইভাবে কিছুদিন কাটিয়ে ইনি দেশের দিকে রওনা দেন। চলার পথে পিছনে বেদ পাঠ শুনতে পেয়ে, পিছন ফিরে তার পুত্রবধূকে (শক্ত্রির স্ত্রী) দেখতে পান। ইনি অবিলম্বে জানতে পারেন যে পুত্রবধূর গর্ভস্থ শিশু এই বেদমন্ত্র উচ্চারণ করছেন। এরপর ইনি খুশি মনে পুত্রবধূকে সাথে নিয়ে আশ্রমের পথে রওনা হন। পরে যথাসময়ে পুত্রবধুর সন্তান হলে, নামকরণ করা হয় পরাশর। বশিষ্ঠ নিজের জীবন 'পরাশু' অর্থাৎ বিসর্জন দিতে কৃতসংকল্প ছিলেন বলে এঁর নাম রাখা হয় পরাশর।
বশিষ্ঠ ও অশ্মক
পথিমধ্যে কল্মাষপাদ রাক্ষস তাকে আক্রমণ করলে ইনি মন্ত্রপূত জল ছিটিয়ে তাকে রাক্ষস অবস্থা থেকে মুক্ত করেন। এরপর ইনি শাপমুক্ত কল্মাষপাদকে রাজ্যে ফিরে গিয়ে রাজ্য চালনা করতে বলেন এবং সেই সাথে ব্রাহ্মণদেরকে সম্মান করার পরামর্শ দেন। এরপর কল্মাষপাদ তার স্ত্রীর গর্ভে একটি পুত্র সন্তান জন্মানোর জন্য বশিষ্ঠকে অনুরোধ করলে– বশিষ্ঠ রাজ-মহিষীর সাথে মিলিত হন। এই মিলনের ফলে কল্মাষপাদের একটি ক্ষেত্রজ পুত্র জন্মে। এঁর নাম রাখা হয়- অশ্মক।
বশিষ্ঠ ও বিপাশা
বিশ্বামিত্রের চক্রান্তে বশিষ্ঠের শত পুত্র নিহত হয়। এরপর প্রবল শোকে বশিষ্ঠ প্রায় উন্মাদ হয়ে যান। এই সংসার তার কাছে শূন্য মনে হয়। নিজের হাত পা বেঁধে নদীর জলে ঝাঁপিয়ে পড়েন। নদী তাকে গ্রাস করবার পরিবর্তে পরম যত্নে তার পাশ বা বন্ধন মুক্তি ঘটায়। তারপর থেকে সেই নদীর নাম হয় বিপাশা।
বশিষ্ঠ ও শতদ্রু
এরপর বশিষ্ঠ আসেন কুম্ভীর পরিপূর্ণ হৈমবতী নদীর তীরে। মুনিবর মনে করেন এই নদীতে নামলে নিশ্চয় কুমীরের হাতে তার প্রাণনাশ হবে। কিন্তু সেই নদীও নিরাশ করে মহামুনিকে। নদী তার সংকল্প বুঝে চরম আতংকে শতধা হয়ে অর্থাৎ শতভাগে বিভক্ত হয়ে পলায়ন করে। এরপর থেকে সেই নদীর নাম হয় শতদ্রু।
বশিষ্ঠের পুনর্জন্ম
ইনি ঘৃতাচী নামক এক অপ্সরার সাথে মিলিত হলে- কপিলাঞ্জল নামে একটি পুত্র জন্মে। রাজর্ষি নিমি একবার তার যজ্ঞের পুরোহিত হতে বশিষ্ঠকে অনুরোধ করেন। বশিষ্ঠ এই সময় ইন্দ্রের যজ্ঞে পুরোহিত ছিলেন বলে- নিমিকে অপেক্ষা করতে বলে ইন্দ্রের যজ্ঞে যোগ দেন। অনেকদিন পর ইনি ফিরে এসে দেখেন যে নিমি গৌতম ঋষির দ্বারা তার যজ্ঞ সম্পন্ন করেছেন। এতে বশিষ্ঠ ক্ষুব্ধ হয়ে নিমিকে চেতনাবিহীন হওয়ার অভিশাপ দেন। নিমিও একই অভিশাপ বশিষ্ঠকে দিলে- ইনি অশরীরী হয়ে ব্রহ্মার কাছে গিয়ে একটি চেতনাযুক্ত দেহ প্রার্থনা করেন। ব্রহ্মা তখন মিত্রাবরুণের তেজে প্রবেশ করে জন্মগ্রহণ করতে আদেশ করেন। এরপর মিত্রাবরুণ অপ্সরা উর্বশীর সাথে মিলিত হলে- বশিষ্ঠের পুনর্জন্ম হয়। এই কারণে ইনি মৈত্রাবরুণ নামে অভিহিত হন।
অন্য মতে-বশিষ্ঠ চেতনাহীন অবস্থায় ব্রহ্মা ও বিষ্ণুর সাথে দেখা করেন এবং বিষ্ণুর পরামর্শে বশিষ্ঠ অমৃত নামক এক কুণ্ডে স্নান করে শাপমুক্ত হন। এই অমৃত কুণ্ড থেকে প্রবাহিত নদীই ললিতা নামে পরিচিত।
ইএ স্পোর্টস
ইএ স্পোর্টস (ইংরেজি: EA Sports; নকশারূপ EA SPORTS) ইলেকট্রনিক আর্টস কোম্পানির একটি ব্র্যান্ড যা ক্রীড়া বা স্পোর্টস ভিডিও গেম তৈরি এবং উন্নয়ন করে। পূর্বে "ইএ স্পোর্টস নেটওয়ার্ক" (EASN) নামের মাধ্যমে ইলেকট্রনিক আর্টসের একটি মনভোলানো বিপণন কৌশলের মাধ্যমে তারা বাস্তব-জীবনের ক্রীড়া নেটওয়ার্কের অণুকরণমূলক রূপ দেয়ার চেষ্টা করে থাকে বাস্তব মন্তব্যকারীদের ছবি বা নামের উপস্থাপনার পাশাপাশি যেমন, জন ম্যাডেন। এটি শীঘ্রই নিজস্ব উপ-লেবেলে পরিণত হয় এনবিএ লাইভ, ফিফা, এনএইচএল, ম্যাডেন এনএফএল, এবং নাসকার এধরনের ধারাবাহিক গেম মুক্তি দেয়ার মাধ্যমে। ইএ স্পোর্টস ধারাবাহিকের সেরা বিক্রয় হলো ফিফা ধারাবাহিক যা এখন পর্যন্ত ১০০ মিলিয়নেরও বেশি বার ডাউনলোড করা হয়েছে।
এই ব্র্যান্ড অধীনস্থ সর্বাধিক গেমসমূহ বার্নাবে, ব্রিটিশ কলাম্বিয়ার ইলেক্ট্রনিক আর্টস স্টুডিও ইএ কানাডা কর্তৃক এবং পাশাপাশি ভ্যানকুভার, ব্রিটিশ কলাম্বিয়ার ইএ ব্ল্যাকবক্স এবং মাইটল্যান্ড, ফ্লোরিডার ইএ টাইবুরন সহযোগে উন্নয়ন বা আধুনিকায়ন করা হয়েছে। ইএ স্পোর্টস প্রধানত প্রধানত প্রতিদ্বন্দ্ব্বিতা করে থাকে ২কে স্পোর্টসের সাথে।
ইএ স্পোর্টসের নীতিবাক্য হলো, It's in the game। এই ট্যাগ লাইন, জেফ অডিওর্নে ও মাইকেল ওয়াইল্ড কর্তৃক লিখিত এবং ডন ত্রানশেঠ কর্তৃক কৌশলায়িত হয়েছে এবং ইএ স্পোর্টসের অ্যান্ড্রু এন্থনি কর্তৃক বিতরণকৃত, যা ক্রীড়া মহাবিশ্ব জুড়ে একটি সাংস্কৃতিক পুনর্মিলনী গড়ে তোলার কাজ করে।
ধারাবাহিক এবং গেম
অধিকাংশ ইএ স্পোর্টস গেম বাৎসরিক ভিত্তিতে আলাদা করা হয়েছে এবং অধিকাংশ বাৎসরিক ভিত্তিতে মুক্তি দেয়া হয়।
ভার্চুয়াল মেশিন
ভার্চুয়াল মেশিন (ইংরেজি: Virtual Machine) বা কল্পিত কম্পিউটার প্রকৃতপক্ষে কল্পনায়নের (Virtualization) ব্যবহারিক রূপ। কল্পনায়ন পদ্ধতি মাধ্যমে কোনও পূর্ণাঙ্গ কম্পিউটারের এক বা একাধিক যন্ত্রাংশকে (Resources) ব্যবহার করে, সম্পূর্ণ আলাদা ও বর্ধিত পরিবেশে চালিত এক বা একাধিক কম্পিউটার চালনাকারী (Operating Systems) অথবা যন্ত্রাংশকে কল্পিত কম্পিউটার বলা হয়।
সংজ্ঞা
একটি "ভার্চুয়াল মেশিন" মূলত পোপেক এবং গোল্ডবার্গ কর্তৃক "সত্যিকারের কম্পিউটার মেশিনের দক্ষ, বিচ্ছিন্ন নকল" হিসাবে সংজ্ঞায়িত করা হয়েছিল। বর্তমান ব্যবহারে ভার্চুয়াল মেশিন বলতে বোঝানো হয় যাদের কোনও সত্যিকারের হার্ডওয়্যারের সাথে সরাসরি যোগাযোগ নেই।
জিশান বাট
জিশান বাট (জন্ম ২০ ফেব্রুয়ারি ১৯৭৮) একজন পাকিস্তানি প্রথম-শ্রেণীর ক্রিকেটার যিনি ফয়সালাবাদ ক্রিকেট দলের হয়ে খেলেছেন।
তথ্যসূত্র
<references group="" responsive="1">
গ্রিন বুক (চলচ্চিত্র)
গ্রিন বুক (Green Book) ২০১৮ সালে মুক্তিপ্রাপ্ত মার্কিন নাট্যধর্মী চলচ্চিত্র। ছবিটি পরিচালনা করেছেন পিটার ফ্যারেলি এবং ফ্রাঙ্ক টনি লিপ ভালেলঙ্গা ও ডন শার্লির সাক্ষাৎকার ও ভালেলঙ্গার স্ত্রীর কাছে লেখা চিঠির ভিত্তিতে এটি রচনা করেছেন পিটার ফ্যারেলি, ব্রায়ান কারি ও নিক ভালেলঙ্গা। ১৯৬০-এর দশকের ডিপ সাউথের পটভূমিতে নির্মিত ছবিটিতে আফ্রো-মার্কিন ধ্রুপদী ও জ্যাজ পিয়ানোবাদক ডন শার্লি (মাহারশালা আলি) ও তার ইতালীয়-মার্কিন গাড়ি চালক ও দেহরক্ষী টনি ভালেলঙ্গা’র (ভিগো মর্টনসন) বিভিন্ন সফরের ঘটনা চিত্রিত হয়েছে। ছবির নামটি নেওয়া হয়েছে ভিক্টর হুগো গ্রিনের বিংশ শতাব্দীর মাঝামাঝি সময়ের আফ্রো-মার্কিন ভ্রমনকারীদের জন্য লেখা দ্য নিগ্রো মটরিস্ট গ্রিন বুক গাইডবই অনুসারে, এই বইটি তাদের বিভিন্ন মোটেল ও রেস্তোরাঁ খুঁজে পেতে সাহায্য করত।
গ্রিন বুক ছবিটির উদ্বোধনী প্রদর্শনী অনুষ্ঠিত হয় ২০১৮ সালের ১১ই সেপ্টেম্বর টরন্টো আন্তর্জাতিক চলচ্চিত্র উৎসবে, সেখানে ছবিটি পিপলস চয়েস পুরস্কার জয় লাভ করে। ছবিটি ইউনিভার্সাল পিকচার্সের পরিবেশনায় ১৬ই নভেম্বর মার্কিন যুক্তরাষ্ট্রে প্রেক্ষাগৃহে মুক্তি পায়। মুক্তির পর ছবিটি সমালোচকদের কাছ থেকে ইতিবাচক পর্যালোচনা অর্জন করে, মর্টনসন ও আলির অভিনয় প্রশংসিত হয়, কিন্তু এর ঐতিহাসিক ভুলগুলোর জন্য কিছু নেতিবাচক সমালোচনাও দেখা যায়।
কাহিনি
সময়টা ১৯৬২ সাল। ডন শার্লি নামের একজন আফ্রিকান-আমেরিকান ক্লাসিক ও জ্যাজ পিয়ানিস্ট পেশাগত কারণে লম্বা এক সফরে বের হবেন। মার্কিন যুক্তরাষ্ট্রের মিড ওয়েস্ট ও ডিপ সাউথে বিভিন্ন রাজ্যে আয়োজিত আট সপ্তাহব্যাপী একটি কনসার্ট ট্যুরে পিয়ানো বাজানোর জন্য তিনি চুক্তিবদ্ধ হয়েছেন।
সমস্যা হলো সেই সময় কৃষ্ণাঙ্গ মানুষদের সবখানে অবাদ বিচরণের ক্ষেত্রে কিছু বিধি নিষেধ ছিল এবং আমেরিকার দক্ষিণাঞ্চলে সেটি ছিল আরো ভয়াবহ।
ডন শার্লিকে প্রায় দু’মাসব্যাপী রাস্তায় গাড়ি ভ্রমণের মধ্য দিয়ে সেই কনসার্টগুলোতে অংশগ্রহণ করতে হবে, এই কাজের জন্য তাই তিনি একজন দায়িত্ববান ও বিশ্বাসভাজন গাড়িচালকের সন্ধান করতে শুরু করেন।
অন্যদিকে,নিউ ইয়র্কের একটি নাইট ক্লাবে ফ্রাঙ্ক ভালেলঙ্গা নামের এক ইতিলিয়ান-আমেরিকান লোক কাজ করতেন, যদিও তিনি টনি লিপ নামেই সকলের কাছে বেশি পরিচিত ছিলেন। পুনঃসংস্কারের জন্য নাইট ক্লাবটি বন্ধ হয়ে যাওয়াতে তিনি কার্যত বেকার হয়ে যান এবং নতুন চাকরির খুঁজতে থাকেন। আর এভাবেই একদিন শার্লির বাসায় ড্রাইভার হিসেবে চাকরির ইন্টারভিউ দিতে চলে যান টনি। পরিচয় পর্ব ও টনির অভিজ্ঞতা সম্পর্কে টুকটাক জানার পর শার্লি তাকে বললেন যে, তার আসলে শুধু একজন ড্রাইভার নয় তার বাকি কাজগুলো যেমনঃ জুতো পালিশ, কাপড় ইস্তি করে দিতে পারবে এমন একজন ব্যক্তি দরকার। শার্লির প্রস্তাবে টনি রাজি না হয়ে সোজা সাপটা তাকে বলে দেন যে, তিনি শুধু ড্রাইভারের দায়িত্ব পালন করতে রাজি আছেন; জুতো পালিশ, কাপড় ইস্তি তাকে দিয়ে হবে না। টনি জানতেন, যুক্তরাষ্ট্রের দক্ষিণাংশের অঞ্চলগুলোতে ভ্রমণ করাটা কতটা ঝামেলাপূর্ণ ও পরিশ্রমের কাজ। তাই তিনি নির্ধারিত পারিশ্রমিক থেকে বেশি দাবি করে বসেন।
টনি মানুষ হিসেবে বেশ বন্ধুত্বপূর্ণ ও সৎ তো ছিলেনই সেই সাথে যে কোনো পরিস্থিতি মোকাবিলা করার মতো সাহস ও বুদ্ধিমত্তাও যে তার ছিল - সে কথা শার্লির কানে এসেছিল। তাই টনির ব্যাপারে বিশেষ আগ্রহ কাজ করছিল তার। তিনি টনিকে ড্রাইভার হিসেবে নিযুক্ত করেন।
আর এভাবেই তৎকালীন সমাজ ব্যবস্থার গায়ে বড় বড় হরফে লেখা বর্ণবাদ ও পৃথকীকরণের মতো নির্মম বাস্তবতার আড়ালে লুকিয়ে থাকা নির্মল বন্ধুত্বের ও দৃষ্টান্তমূলক মানবতাবাদের রূপরেখা ফুটিয়ে তোলার মধ্যদিয়ে সিনেমার গল্পটি নতুন এক বাঁক নেয়।
সিনেমাতে মূলত ডন শার্লি নামের এক পিয়ানো বাদক ও তার সহচর টনি সড়কপথের দীর্ঘকালীন ভ্রমণ ও ভ্রমণের সময় ঘটে যাওয়া নানা ছোট-বড় ঘটনা, বাধা-বিপত্তি, অতর্কিত ঝামেলা ও যে সমস্ত বাজে অভিজ্ঞতার মুখোমুখি হয়েছিলেন সে বিষয়ে আলোকপাত করা হয়েছে।
শার্লি ও টনি নিজেদের বিবেক-বুদ্ধি ও কৌশল প্রয়োগ করে তাদের ভ্রমণের সুন্দর একটা পরিসমাপ্তি টানেন। তবে যে উপাদানগুলো তাদের গল্পকে একটি উৎকৃষ্ট উদাহরণ হিসেবে তুলে ধরার মতো পূর্ণতা দিয়েছিল, সেগুলো ছিল তাদের পারস্পরিক আস্থা, শ্রদ্ধাবোধ ও দায়িত্বশীলতা। সবথেকে বড় ব্যাপার হলো, তাদের দুজনের ব্যক্তিত্বে জেগে ওঠা মনুষ্যত্ববোধ। ভিন্ন শ্রেণী, পেশা, বর্ণ, জাতীয়তা ও রুচির দুজন মানুষ কীভাবে একে অপরের খুব ভালো বন্ধুতে পরিণত হলেন তা সিনেমাটিতে খুব সুন্দরভাবে ফুটে উঠেছে।
সিনেমার গল্পটিকে আরও সূক্ষ্মভাবে বিশ্লেষণ করতে হলে প্রথমে সিনেমার নাম অর্থাৎ “গ্রিন বুক” দ্বারা আসলে কী বোঝানো হয়েছে সে ব্যাপারে পরিষ্কার ধারণা থাকা প্রয়োজন। উনবিংশ শতাব্দীর শেষদিকে থেকে বিংশ শতাব্দীতে মধ্যভাগ পর্যন্ত মার্কিন যুক্তরাষ্ট্রের দক্ষিণাঞ্চলে “জিম ক্রো” নামে একধরনের পৃথকীকরণ আইন প্রচলিত ছিল। সে আইন মোতাবেক সে অঞ্চলে বসবাসরত অথবা অতিথি হিসেবে আসা কালো বর্ণের মানুষদের কিছু নির্দিষ্ট নীতিমালা মেনে চলতে হতো। মূলত, সাদা বর্ণের মানুষদের সাথে কালোদের বৈষম্য সৃষ্টিকারী আইন ছিল এটি। আর এ আইন দন্ডায়মান থাকাকালীন নিউ ইয়র্ক সিটির মেইল ম্যান ভিক্টর হুগো গ্রিন কালো বর্ণের লোকদের দক্ষিণাঞ্চলে চলাচলের সুবিধার্থে একটি বার্ষিক গাইডবুক প্রকাশ করেন।
১৯৩৬ থেকে ১৯৬৬ সাল পর্যন্ত অব্যাহত থাকা এ গাইডবুকটিতে আফ্রিকান-আমেরিকান ভ্রমণকারীদের সড়কপথে যাতায়াতের সময় মোটেল ও রেস্টুরেন্ট বেছে নিতে সুবিধা প্রদান করে থাকত। বলে রাখা ভালো, সে যুগে সব রেস্টুরেন্ট অথবা মোটেল কালোদের থাকা-খাওয়ার জন্য উন্মুক্ত ছিল না। তাই কালোদের আপ্যায়নের ব্যবস্থা আছে এমন কিছু নির্দিষ্ট জায়গার নাম ও ঠিকানাই “দ্য নিগ্রো মোটোরিস্ট গ্রিন বুক” নামের সে গাইডবুকে উল্লেখ করা থাকত। ডন শার্লি যেহেতু একজন আফ্রিকান-আমেরিকান ছিলেন তাই তাকে নিয়ে ট্যুরে বের হওয়ার সময় টনির হাতে তুলে দেওয়া হয় গ্রিন বুকের একটি কপি। আর সেখান থেকে সিনেমার টাইটেল রাখা হয়েছে, “গ্রিন বুক”।
শার্লি ও টনি যাত্রা শুরু করার পর সিনেমার গল্পটি যেন ভিন্ন এক ছন্দে প্রবাহিত হতে থাকে। একইসাথে অনেকটা পথ চলতে হলে দুজন মানুষের মধ্যে যে মতের মিল-অমিল,পরস্পরের আচরণের প্রতি সন্তুষ্টি-অসন্তুষ্টি ও পরিবেশের সাথে খাপ খাওয়ানোর আলাদা আলাদা উপায় আছে সেসব একে একে সিনেমার কাহিনীতে চিত্রায়িত করা হয়েছে। শার্লি নিপাট ভদ্রলোক, কখনো কোনো ঝগড়া-বিবাদ অথবা ঝামেলায় জড়াতে পছন্দ করতেন না এবং তিনি ছিলেন একজন সচেতন নাগরিক। অন্যদিকে টনি ছিলেন কথাবার্তায় পটু ও যেকোনো প্রতিকূল পরিবেশকে মাথা ঠান্ডা রেখে হালকা করার ক্ষেত্রে পারদর্শী ব্যক্তি। তবে শার্লির মতো তার আচার-ব্যবহারে তেমন একটা নম্রভাব ছিল না। তাই প্রথমদিকে একে অপরের সাথে নানা ছোটখাট বিষয় নিয়ে বাকবিতণ্ডা বেঁধে যেত। পরে অবশ্য ধীরে ধীরে পথ চলতে চলতে তাদের মধ্যে বেশ ভালো একটা বোঝাপড়া গড়ে ওঠে।
শার্লি যেমন টনির কাছ থেকে জীবনের ছোট ছোট মুহূর্তগুলোকে উপভোগ করতে শিখেছিলেন, ঠিক তেমনি টনিও শার্লির কাছ থেকে অনেক নতুন গুণ রপ্ত করেছিলেন। টনির কাছ থেকে শার্লি বাইরের দুনিয়ার নিষ্ঠুরতার কথা জানতে পারেন, আর শার্লির কাছ থেকে টনি শেখেন গুছিয়ে নিজের মনের কথা প্রকাশের ভাষা।
সিনেমাটির সবচেয়ে চমকপ্রদ দিক হচ্ছে, অনেক হাস্যরস ও মজাদার ঘটনার মধ্য সমকামিতা, বর্ণবাদ ও পৃথকীকরণের মত তাৎপর্যপূর্ণ বিষয়গুলো খুব সুন্দরভাবে তুলে ধরা হয়েছে। দুজন ভিন্ন ব্যাকগ্রাউন্ডের মানুষের স্বার্থহীন বন্ধুত্বের সম্পর্ক খুব সুন্দর ভাবে উপস্থাপন করা হয়েছে।
কনসার্ট শেষ করে ফেরার পথে টনি একটু অসুস্থ্য হয়ে পড়েন। শার্লি তখন নিজে গাড়ি চালিয়ে টনিকে তার বাসায় পৌঁছে দেন। ক্রিস্টমাসের দিন শার্লি টনিকে চমকে দিয়ে তার বাসায় গিয়ে উপস্থিত হন। টনির স্ত্রী ডোলোরসকে ধন্যবাদ জানিয়ে বলেন, "আপনার স্বামীকে আমার সাথে শেয়ার জন্য আপনাকে অনেক ধন্যবাদ"।
নিরীশ্বরবাদ
নিরীশ্বরবাদ (সংস্কৃত: निरीश्वरवाद,, আক্ষরিক অর্থে "ঈশ্বরের অনস্তিত্ব সংক্রান্ত ধারণা", "ঈশ্বরহীনতা সংক্রান্ত মতবাদ") বা ঈশ্বর বা দেবতার অস্তিত্বে অবিশ্বাস হিন্দু দর্শনের একাধিক মূলধারার ও ব্যতিক্রমী ধারার শাখায় সুপ্রাচীন কাল থেকে স্বীকৃত হয়েছে। ভারতীয় দর্শনের তিনটি শাখা বেদের কর্তৃত্বকে অস্বীকার করেছে। এই তিনটি শাখা হল জৈনধর্ম, বৌদ্ধধর্ম ও চার্বাক। এগুলিকেই ‘নাস্তিক’ দর্শন বলা হয়।  নাস্তিক বা ব্যতিক্রমী ধারার দর্শনে যদিও ঈশ্বরে অবিশ্বাসের থেকে বেশি গুরুত্ব পেয়েছে, বেদের কর্তৃত্ব অস্বীকার। তবে এই শাখাগুলি সৃষ্টিকর্তা দেবতার ধারণাটিকেও প্রত্যাখ্যান করেছে।
হিন্দুধর্ম একটি ধর্ম হলেও একটি দর্শনও বটে। হিন্দু দর্শনের বিভিন্ন শাখার মধ্যে সাংখ্য, যোগ ও মীমাংসা শাখা তিনটি বেদ ও ব্রহ্মের ধারণাটিকে অস্বীকার না করেও বিশেষভাবে এক ব্যক্তি ঈশ্বর, সৃষ্টিকর্তা ঈশ্বর বা সগুণ ঈশ্বরের ধারণাটিকে অস্বীকার করেছে। সাংখ্য ও যোগ দর্শনে চিরন্তন, স্বয়ম্ভু ও সৃষ্টিকর্তা ঈশ্বরের ধারণাটিকে প্রত্যাখ্যান করা হয়েছে। মীমাংসা দর্শনে বলা হয়েছে যে, বেদ কোনো একজন দেবতার দ্বারা রচিত হয়নি।
কোনো কোনো শাখার মতে, আধ্যাত্মিকতার ক্ষেত্রে নাস্তিকের পথ অনুসরণ করা কষ্টকর। তবে নাস্তিক্যবাদ সেই শাখাগুলিতে স্বীকৃত মতবাদ। হিন্দু নাস্তিকেরা হিন্দুধর্মকে ধর্মের পরিবর্তের একটি ‘জীবনযাত্রা প্রণালী’ হিসেবে গ্রহণ করেন।
পরিবেশগত ত্রুটি
পরিবেশগত ত্রুটি হলো পরিবেশের কারণে পরিমাপ বা গণনায় যে ত্রুটি বা ভুল অন্তর্ভুক্ত হয়। মহাবিশ্বের যেকোনো পরীক্ষণ সম্পন্ন করার সময় আশেপাশে পরিবেশ বিবেচনায় আনতে হয়, যাকে কোনো সিস্টেম বা ব্যবস্থা থেকে অপসারণ করা সম্ভব নয়। পরিবেশগত প্রভাবের পর্যবেক্ষণ দ্বারা এটা জানা সম্ভব হয় যে, পরিবেশ পরীক্ষণের ওপর প্রভাব ফেলে পর্যবেক্ষণের মান শুধু হ্রাসই না, বরং বৃদ্ধিও করতে পারে।
নিরীশ্বরবাদ
পরিভাষা
স্বামী বিবেকানন্দ অন্য একটি ব্যাখ্যা দিয়েছেন। তিনি লিখেছেন, “বিশ্বের কোনো কোনো ধর্ম বলে যে, যে ব্যক্তি নিজের বাইরে এক ব্যক্তি ঈশ্বরে বিশ্বাস রাখেন না, তিনি নাস্তিক। তাই বেদান্ত বলে যে, যে ব্যক্তি নিজেকে বিশ্বাস করেন না, তিনি নাস্তিক। বেদান্তের মতে, নিজের আত্মার গৌরবে বিশ্বাস না করার নামই নাস্তিক্যবাদ।”
পরিবেশগত ত্রুটি
কারণ
পরিবেশগত ত্রুটির বিভিন্ন কারণ জানা সম্ভব হয়েছে, এমনকি সময়ের সাথে পর্যবেক্ষণ থেকে এর সংখ্যা বৃদ্ধি পাচ্ছে। পরিবেশগত ত্রুটির অন্যতম কারণগুলো হলো তাপমাত্রা, আর্দ্রতা, চৌম্বকক্ষেত্র, ক্রমাগত কম্পনশীল পৃথিবীপৃষ্ঠ, বায়ুপ্রবাহ, অপর্যাপ্ত আলো ইত্যাদি।
নিরীশ্বরবাদ
ঐতিহাসিক বিকাশ
বেদের প্রাচীনতম অংশ ঋগ্বেদে সৃষ্টিকর্তা ঈশ্বর ও ব্রহ্মাণ্ড সৃষ্টি সংক্রান্ত গুরুত্বপূর্ণ সংশয়বাদ নিয়ে আলোচনা করা হয়েছে। ঋগ্বেদের দশম মণ্ডলে নাসদীয় সূক্তে বলা হয়েছে: "সত্যই কে জানেন? কে এটি এখানে ঘোষণা করবেন? কোথা হতে এটির উৎপত্তি? কোথা হতে এই সৃষ্টি? ব্রহ্মাণ্ড সৃষ্টির পরে দেবতারা এসেছিলেন। তবে কে জানেন যে কোথা হতে এটি উত্থিত হয়েছে?"
পরিবেশগত ত্রুটি
হ্রাসকরণ
উচ্চমাত্রায় নির্ভুল পরীক্ষাগার, যেখানে সামান্যতম ত্রুটি সম্পূর্ণ সিস্টেম বা ব্যবস্থাকে নষ্ট করে, পরিবেশগত ত্রুটি হ্রাস করতে বা সম্পূর্ণ অপসারণ করতে সক্ষম।
নিরীশ্বরবাদ
ঐতিহাসিক বিকাশ
বৃহদারণ্যকোপনিষদ্‌, ঈশোপনিষদ্‌, মুণ্ডকোপনিষদ্‌ (যাতে ব্রহ্মকে বলা হয়েছে সব কিছু ও ‘কিছুই না’) এবং বিশেষত ছান্দোগ্যোপনিষদ্‌ গ্রন্থগুলিকেও নিরীশ্বরবাদী বলে ব্যাখ্যা করা হয়েছে। কারণ, এই সকল গ্রন্থে ব্যক্তিগত আত্মার উপর গুরুত্ব আরোপ করা হয়েছে।
মীমাংসা দর্শন হল একটি বাস্তববাদী ও বহুত্ববাদী দার্শনিক শাখা। এই শাখায় বেদের ব্যাখ্যাগুলি নিয়ে আলোচনা করা হয়েছে। এই শাখার মূল গ্রন্থটি হল জৈমিনির পূর্ব মীমাংসা সূত্র (খ্রিস্টপূর্ব ২০০-২০০ খ্রিষ্টাব্দ)। মীমাংসাবাদী দার্শনিকরা বিশ্বাস করতেন, বেদের প্রকাশ পবিত্র। বেদ ‘অপৌরুষেয়’ (মানুষের রচিত নয়) এবং অভ্রান্ত। তাদের মতে, ধর্ম (ব্রহ্মাণ্ডের ক্রমপর্যায়) রক্ষা করতে হলে বৈদিক ক্রিয়াকাণ্ডের পবিত্রতা রক্ষা করা একান্ত জরুরি। আনুষ্ঠানিক ক্রিয়াকাণ্ডের পবিত্রতায় বিশ্বাস রাখার ফলে মীমাংসা কোনো প্রকার সাকার ঈশ্বরের ধারণাটি প্রত্যাখ্যান করে। প্রভাকর (খ্রিস্টীয় ৭ম শতাব্দী) প্রমুখ পরবর্তীকালের মীমাংসা টীকাকারেরা ঈশ্বরের অস্তিত্বের বিরুদ্ধে যুক্তি দিয়েছেন।  প্রথম দিকের মীমাংসা ঈশ্বর ধারণাটি অনুমোদন করেনি। তবে বলেছে যে, মানুষের কাজই ঈশ্বর-বিশ্বাসের ফল উপভোগ করার জন্য প্রয়োজনীয় পরিস্থিতি সৃষ্টি করার ক্ষেত্রে যথেষ্ট।
ভারতীয় দর্শনে সাংখ্য একটি নিরীশ্বরবাদী ও কঠোরভাবে দ্বৈতবাদী আস্তিক শাখা। ধ্রুপদী সাংখ্য দর্শনের যে প্রাচীনতম গ্রন্থটি পাওয়া গিয়েছে সেটি হল ঈশ্বরকৃষ্ণের লেখা সাংখ্যকারিকা (৩৫০-৪৫০ খ্রিষ্টাব্দ)।  ঈশ্বরের অস্তিত্ব বা অনস্তিত্ব নিয়ে সাংখ্যকারিকা নীরব। যদিও গৌড়পাদ প্রমুখ প্রথম সহস্রাব্দের টীকাকারের মনে করেন, এই গ্রন্থটি ঈশ্বর সংক্রান্ত কয়েকটি ধারণার অনুকূল। যদিও সাংখ্যসূত্র (খ্রিস্টীয় ১৪শ শতাব্দী) ও তার টীকাকারেরা স্পষ্টভাবে যুক্তি দেখিয়ে ঈশ্বরের অনস্তিত্ব প্রমাণের চেষ্টা করেছেন।
চার্বাক হল ভারতীয় দর্শনের বস্তুবাদী ও নাস্তিক্যবাদী শাখা। খ্রিস্টীয় ৬ষ্ঠ শতাব্দী নাগাদ এই শাখাটি একটি পদ্ধতিগত দার্শনিক শাখা হিসেবে আত্মপ্রকাশ করে। চার্বাকপন্থীরা পুনর্জন্ম, মৃত্যুপরবর্তী জীবন, দেহাতীত আত্মা, ক্রিয়াকাণ্ডের যথার্থতা, অন্যান্য জগত (স্বর্গ ও নরক), ভাগ্য এবং নির্দিষ্ট কর্মের অনুষ্ঠানের মাধ্যমে মূল্য বা মূল্যহীনতা অর্জনের মতো অধিবিদ্যামূলক ধারণাগুলি প্রত্যাখ্যান করেন। তারা প্রাকৃতিক শক্তিগুলির উপর অতিলৌকিক কারণ আরোপেরও বিরুদ্ধে ছিলেন। ১২০০ খ্রিষ্টাব্দের পর চার্বাক দর্শনের বিলুপ্তি ঘটে।
আজীবক আন্দোলনের প্রথম প্রবক্তা মক্খলি গোসাল ছিলেন বৌদ্ধধর্মের কেন্দ্রীয় চরিত্র গৌতম বুদ্ধ ও জৈনধর্মের কেন্দ্রীয় চরিত্র মহাবীরের সমসাময়িক। গোসল ও তার অনুগামীরা সৃষ্টিকর্তা ঈশ্বরের অস্তিত্ব অস্বীকার করেন। খ্রিস্টীয় ১৩শ শতাব্দীর পর এই আন্দোলনের বিলুপ্তি ঘটে।